Fathia Latiff Trauma Untuk Bercinta Lagi

Mempunya rupa paras yang cantik merupakan bonus buat selebriti, namun selalunya selebriti yang cantik ini memang tidak lari dari kontroversi cinta. Terbaru kedengaran Fathia Latiff bakal berkahwin dengan seorang individu ternama dan berkuturunan diraja. Pun begitu, Fatiya menafikan dakwaan itu dan akui dirinya masih trauma untuk bercinta.

“Bukan sekali saya kecewa kerana cinta. Situasi itu sudah pun saya lalui dua tiga kali sejak dari dulu. Bertahun-tahun bercinta tetapi akhirnya tidak kemana jua. Jadi sekarang saya membuat keputusan, biarlah saya sendirian duhulu buat sementara waktu ini”

“Soal jodoh saya serahkan sepenuhnya kepada rezeki ditetapkan dan buat sementara waktu saya bersyukur kerana ada keluarga dan rakan rapat di sisi yang sentiasa membuatkan hari-hari dilalui terisi dan tidak pernah berasa sunyi,” katanya kepada Harian Metro.

Terdahulu, Fathia pernah mempunyai hubungan cinta bersama pelakon, Aiman Hakim. Namun hubungan itu terhenti di tengah jalan. Kejadian itu sedikit sebanyak membuatkan Fathia trauma untuk bercinta lagi kerana bimbang hati akan terluka lagi. Soal hati dan perasaan ini tidak boleh dipaksa, jika sudah waktunya nanti pasti hati akan terbuka. (rtky/w)


"Yusuf Iskandar Belum Sedia Untuk Muncul Depan Televisyen"

Betullah bak kata orang anak ini pembawa rezeki, populariti anak kepada pasangan Hairul Azreen dan Hanis Zalikha, Yusuf Iskandar memang tidak disangkal lagi. Dengan itu ramai yang menawarkan kerja membabitkan mereka sekeluarga namun Hairul terpaksa menolak kerana usia Yusuf yang masih lagi kecil untuk terlibat di depan kamera.

“Saya sebenarnya tidak suka anak kecil saya bekerja. Pada masa sama saya tahu, ia mungkin rezeki Yusuf, tetapi buat masa ini biarlah dia membesar secara normal dulu. Ramai yang menawarkan pekerjaan kepada kami sekeluarga, tetapi saya keberatan untuk menerimanya.

“Kalau boleh, biarlah kami berdua saja yang bekerja buat masa ini. Orang ramai masih boleh datang dan melihat anak kami pada majlis-majlis terbuka,” katanya kepada Berita Harian Online berhubung dengan tawaran kerja yang membabitkan Yusuf muncul di kaca televisyen.

Baru menginjak ke usia lapan bulan, Hairul merasakan anak lelakinya itu masih kecil dan tidak bersedia untuk terbabit aktif di depan televisyen. Malah beliau dan isteri juga turut memperlahankan kerjaya masing-masing bagi menumpukan perhatian kepada perkembangan Yusuf, selain bergiat aktif dalam bidang perniagaan yang diusahakan mereka.

Kalau sekarang sudah mengumpul hampir sejuta pengikut di laman sosial, tidak mustahil besar nanti Yusuf bakal menjadi bintang. Tetapi buat masa ini, mungkin ada baiknya beliau diasuh dan membesar seperti kanak-kanak yang lain, kalau sudah rezeki tidak akan ke mana. (rtky/w)


Senheng PlusOne Muncul Dengan Wajah & Imej Baru

Perhatian buat pelanggan setia Senheng! Ha, siapa sebelum ini pemegang kad keahlian PlusOne, sekarang sudah ada rekaan kad terbaru bertemakan bulu tangkis. Serius menarik rekaan terbaru ini.

Sebenarnya, rekaan ini adalah kerana Senheng terlibat dalam penajaan di dalam liga badminton – SS Purple League. Malah dengan tajaan tersebut itu juga Senheng berharap agar pembangunan badminton semakin rancak. Okay, jom baca apa kelebihan terbaru kad Senheng PlusOne ini.

Jika sebelum ini kita asyik nak isikan kad sampai kembung dompet, kini tak perlu lagi sebab semua maklumat kita akan disimpan dalam aplikasi di telefon pintar ataupun tablet anda.

Ini yang best ni. Dengan kehadiran kad baru ini, anda akan memperoleh pelbagai kemudahan dan juga faedah daripada Senheng. Kami senaraikan beberapa perkara menarik di bawah:

*Tambahan waranti 1 tahun – dapat tambahan 1 tahun waranti daripada pengeluar dengan setiap pembelian

*Belanja dan dapatkan rebat dengan EZ Credit – anda berpeluang menikmati sehingga 10% rebat kredit bila beli produk premium malah ada rebat yang boleh ditukarkan dalam bentuk wang tunai untuk dapatkan barangan lain.

*Waranti Pertukaran Barangan – Anda layak untuk mendapat pertukaran one to one product (selama 2 tahun) namun hanya untuk small appliances sahaja, dengan sedikit caj.

*Tebus Point Kad Kredit – Boleh buat penebusan segera point kad kredit dengan produk.

Berbelanja dan dapatkan mata ganjaran – setiap pembelian anda melayakkan anda dapat mata ganjaran. Mata ganjaran ini kemudiannya boleh digunakan untuk membeli dan menebus produk lain!

Jadi apa anda tunggu lagi? Dah ramai sudah bertukar kepada kad terbaru ini yang ternyata lagi menyenangkan. Layari www.senheng.com.my atau kunjungi terus mana mana cawangan Senheng berdekatan anda untuk pertanyaan lanjut.


"Mulut Celupar Peminat Fanatik Fattah Amin Buat Saya Marah"

Terbuka meluahkan perasaan tidak puas hati di laman sosial, Sharnaaz Ahmad kini menerima padah apabila tindakannya mengkritik kreadibiliti Fattah Amin membuatkan ramai peminat pelakon itu mengecam Sharnaaz. Malah jelasnya lagi, kemarahan yang tercetus itu adalah disebabkan provakasi yang timbul di kalangan peminat fanatik Lofattah.

“Selama ini, saya tidak ambil peduli status hubungan mereka dan tidak pernah masuk campur dalam urusan pasangan itu. Jadi, kenapa perlu netizen mengaitkan saya, bakal isteri, Noor Nabila dan kedua-dua orang tuanya dalam hal ini? Mereka memaki hamun kami di laman sosial”

“Tindakan biadap mereka itu membuatkan saya terpanggil meluahkan rasa. Lebih membuatkan saya marah, apabila kebanyakkan yang bermulut celupar itu peminat fanatik aktor terbabit. Saya tidak akan bertindak jika tiada yang memulakannya dulu,” jelasnya dalam ruangan Hip di Berita Harian Online mengenai tindakannya mengkritik bakat Fattah.

Dalam pada itu, ada pula yang menyangka bahawa Sharnaaz munkin mempunyai perselisihan faham dengan Fattah sehingga membuat beliau bertindak sedemikian. Bagaimanapun Sharnaaz menafikannya kenyataan terbabit namun begitu beliau mengakui tidak begitu selesa dengan pelakon itu kerana merasakan terdapat aura negatif daripadanya. (rtky/w)


Sekitar Sambutan Birthday Pertama Anak Eina Azman

Selamat menimang cahaya mata pada 19 Februari tahun lalu (2016), kini usia cahaya mata kembar Eina Azman dan juga suami, Karl Kareef dan Arianna Aubrey genap satu tahun. Bagi meraikan mereka, sebuah majlis sambutan hari lahir telah diadakan di sebuah hotel di ibu kota.

Majlis yang diadakan dengan cukup meriah itu juga turut dihadiri oleh saudara mara, teman rapat serta barisan rakan selebriti yang lain. Apa yang pasti, majlis bertemakan Hawaii tersebut terserlah kemeriahannya.

Malah perkongsian gambar mereka di Instagram turut mendapat perhatian peminat di atas kecomelan pasangan kembar tersebut malah ada juga peminat yang mengimpikan kehidupan seindah Eina Azman.

Apa pun, semoga keluarga ini akan terus kekal bahagia dan dipermudahkan segala urusan. Kami kongsikan dengan anda beberapa keping gambar sepanjang majlis tersebut berlangsung. Enjoice!


5 Sebab Filem Guardians Bakal Pecah Panggung!

Baru tengok trailer, kami dah teruja nak tengok keseluruhan filem ini. Siap ada beruang comel tapi nampak macam ganas. Superhero lain yang ada dalam filem ini juga boleh tahan hebat juga! Ha, inilah filem Guardians yang datangnya dari Rusia.

Serius tak sabar nak tengok kalau diikutkan jalan ceritanya yang penuh aksi tu. Heroin pun boleh tahan cantik. Eh cakap banyak pun tak guna, mari kami kenalkan karakter dan 5 perkara yang mungkin buat anda jatuh hati dengan filem ini.

Kalau anda nak tahu, rata rata karakter dalam filem ini sebenarnya hasil daripada eksperimen makmal yang pada mulanya gagal tapi kemudiannya menjadi sempurna. Jom kami kongsikan beberapa karakter menarik yang perlu anda tahu.

Areseny atau nama heronya Arsus merupakan seorang saintis malah kebolehannya bertukar jadi beruang sangat mengagumkan. Namun antara kelemahan Arsus, jika dia selalu bertukar menjadi beruang, kemungkinan dia tidak akan menjadi manusia semula.

Identiti Khan di dalam filem ini cukup misteri namun dia sangat hebat dalam bermain senjata tajam seperti pisau dan pedang. Bagaimanapun dia bencikan senjata api. Antara kelemahan Khan ialah dia mudah hilang tumpuan jika jatuh cinta.

Xenia antara watak yang mungkin mencuri perhatian penonton lelaki sebab dia seksi dan juga sangat lincah malah dia juga boleh jadi halimunan. Juga seorang ahli gimnastik, Xenia amat lemah jika tidak dapat berada dalam air.

Ler adalah ahli gusti. Apa yang menarik ialah Ler boleh tukarkan tangannya menjadi sarung tangan batu. Namun setiap kali dia menggunakan kuasanya itu, dia perlu menggunakan tenaga yang banyak.

Laju gila bukan Khan bergerak? Serius tergamam juga tengok aksi dalam trailer trailer yang ada. Kehebatan individu hero membuatkan filem ini mampu menarik lebih ramai orang untuk datang ke panggung.

Kesan khas dalam filem ini memang mengkagumkan. Lebih lebih lagi ketika bab pertarungan dan juga gambaran bandar yang semakin rosak dijajah penjahat.

Walaupun barisan hero kelihatan sudah cukup kuat namun harus diingat, kadang kala penjahat mempunyai kekuatan yang berkali ganda malah masa dalam trailer Ler turut beberapa kali dibelasah.

Anda dah baca setiap karakter hero yang ada dalam filem ini? Masing masing ada kelemahan, bukan? Bab kelemahan inilah yang mungkin menyebabkan mereka tewas. Apa jadi jika Arsus tak bertukar jadi manusia semula atau Xenia tidak dapat kembali kepada sumber air?

Semuanya akan terjawab di pawagam pada 23 Februari ini. Jom ajak rakan anda ramai ramai tengok kesudahan filem yang pastinya penuh dengan konflik dan juga aksi ini. Nah, kami belanja trailer yang bakal buat anda tak sabar sabar.


5 Sebab Utama Wanita Jadi Perhatian Lelaki

Pernahkah anda mempunyai seorang rakan wanita yang apa saja dia buat, semuanya kena belaka. Kehidupan mereka bagaikan cantik saja tersusun. Namun di sebalik kejayaan mereka, ada sesuatu yang mungkin anda tidak pernah tahu.

Menjadi seorang wanita bukanlah semata mata hanya berkaitan dengan berpenampilan menarik sepanjang masa. Sebaliknya pelbagai faktor lain turut membuatkan anda mudah didekati rakan dan juga jejaka idaman. Kami sediakan perkongsian ini yang mungkin mampu mengubah kehidupan anda.

Jika anda tak pembersih, anda rasa ada orang yang ingin dekati anda? Kebersihan merupakan perkara utama dalam menjamin urusan seharian berjalan lancar malah ia turut meliputi kebersihan luaran dan dalaman. Sebab tu anda senang bila berada dekat dengan orang yang bersih, betul tak?

Asyik duduk diam dan hanya tahu menghadap drama depan TV saja tak seronok juga. Nampak sangat pendiam dan tak suka bersukan. Ubah gaya hidup yang lebih sihat dan ceria. Percayalah, di luar sana ramai yang dah berubah sebab berani untuk berubah jadi lebih cergas. Tanpa dirancang, perwatakan ceria akan keluar dari diri anda.

Ini perkara paling penting. Ramai dah kami jumpa wanita berperwatakan penuh keyakinan ini mampu mengubah masa depan mereka. Contoh paling dekat, ada tak di sekeliling anda wanita yang menjadi ketua kumpulan mahu pun bos? Cuba lihat keyakinan mereka ketika melakukan sesuatu tugasan, mesti ramai yang kagum, bukan?

Apabila anda sudah yakin dengan diri sendiri, pastinya perkara ini datang dengan sendiri. Ditambah lagi dengan berpengalaman bergaul dengan pelbagai lapisan masyarakat, ini pastinya membuatkan anda mudah untuk menyesuaikan diri dengan orang sekeliling.

Akhirnya kita sampai ke point yang terakhir iaitu tentang emosi. Anda sedar tak, jika anda menjaga kebersihan ia akan membuatkan anda tampil yakin. Malah perkara tersebut juga akan buat anda ceria sekaligus mudah untuk kawal emosi.

Peka dengan perkara tersebut, Laurier hadir dengan dengan pelbagai pilihan untuk para wanita di luar sana dengan teknologi Skin Stress Free. Antara pilihan tersebut ialah Laurier Night Safe, Laurier Super Slimguard,
Laurier Perfect Comfort Night Wing, Laurier Super Guard dan Laurier Active Comfort Wing.

Sebagai contoh, Najwa Latif merupakan salah seorang Laurier Go Girl dan anda boleh lihat sendiri bagaimana Najwa merencana kehidupannya. Bermula dengan keyakinan sehinggalah mampu mengejar cita cita sendiri sehingga berjaya menjadi penyanyi yang dihormati di kalangan peminatnya.

Kepelbagaian pilihan ini pastinya membuatkan anda mampu untuk kekal cergas sepanjang hari tidak kisahlah jika berada di rumah mahu pun ketika melakukan aktiviti luar. Jika anda mahukan lebih info, jom follow Kao Laurier di Facebook!


Neelofa Risau Teguran Bakal Jejas Hubungan Keluarga

Tidak mahu perdebatan di laman sosial berterusan seterusnya menjejaskan ikatan kekeluargaan mereka, Neelofa menjelaskan bahawa dia rasa bertanggungjawab menegur Sharnaaz Ahmad berkenaan isu pelakon tersebut yang kecoh di laman Twitter baru baru ini.

“Saya sudah memberi kenyataan berhubung perkara itu dan berharap selepas ini semuanya akan baik-baik sahaja. Cuma ingin saya tekankan, dalam soal ini kita yang berada di dalam industri kalau boleh jangan campur hal oarng sebaliknya hormat dan saling menyokong antara satu sama lain”

“Sebenarnya saya rasa bertanggungjawab untuk menegur dia (Sharnaaz) disebabkan orang yang dimaksudkan itu (Fattah Amin) tidak buat salah dengan dia.,” katanya kepada mStar Online.

Namun dalam masa yang sama, usahawan wanita ini juga dalam masa yang sama mengakui bahawa dia bimbang jika tegurannya itu bakal menjejaskan hubungan kekeluargaan kerana Sharnaaz bakal berkahwin dengan kakaknya tidak lama lagi.

Apa pun, setiap perkara boleh diselesaikan dengan cara baik dan pastinya perjalanan masa itu sendiri akan menyembuhkan situasi. Lagipun industri hiburan di Malaysia bukanlah sebesar mana. (rtky/s)


Akim Ahmad & Stacy Pilih Nama Anak Pertama, Eshaal

Baru sahaja melahirkan bayi perempuan beberapa hari lalu, menerusi perkongsian di laman Instagram, Akim Ahmad telah mendedahkan nama puteri sulungnya iaitu, Eshaal. Pengumuman itu dibuat apabila Akim memuat naik gambar yang menunjukkan nama, Eshaal binti Afiq Hakim.

Terdahulu pada Jumaat lalu, pasangan Stacy dan Akim telah selamat menimang cahaya mata sulung mereka iaitu bayi perempuan. Perkongsian menerusi laman sosial itu membuatkan ramai yang gembira dengan kelahiran itu, selain menerima ribuan ucapan tahniah daripada peminat.

Bertambah meriahlah keluarga kecil Akim dengan kehadiran bayi baru mereka, selain dilengkapi dengan seorang anak angkat yang dibela Stacy, Beyya sejak dari kecil. Bak kata orang semakin ramai cahaya mata, semakin murah rezeki yang mendatang di masa depan. (rtky/w)


Sekitar Kembara Siti Nurhaliza Dan Suami Ke Palestin

Sememangnya teringin menjejakkan kaki di bumi Palestin, baru baru ini akhirnya Siti Nurhaliza berjaya menjejakkan kaki di sana selain turut ditemani oleh suaminya, Datuk Seri Khalid Muhd Jiwa serta keluarga mentua.

“Insya-Allah, malam ini kami akan sembahyang Isyak di Masjid Al-Aqsa dan solat Jumaat di sana,” jelasnya kepada BH Online. Tambah Siti lagi, dia memang telah lama berniat untuk menziarahi lokasi bersejarah, Masjid Al-Aqsa yang menjadi kiblat pertama umat Islam.

Sementara itu, peminat Siti Nurhaliza dalam masa yang sama menyatakan rasa teruja dan bersyukur kerana selebriti kesayangan mereka selamat sampai di sana. Malah di antara mereka yang mendoakan perjalan penyanyi tersebut berjalan lancar.

Mudah mudahan segala urusan penyanyi ini berjalan lancar. Kami kongsikan beberapa keping gambar Siti Nurhaliza dan juga suami sepanjang berada di sana. Enjoice! (rtky/s)


Siti Saleha Bakal Nikah Selepas Aidilfitri Ini

Setelah mengumumkan bakal melangsungkan majlis pernikahan selepas sambutan Aidilfitri nanti, Siti Saleha mengakui pada ketika ini segala persiapan untuk hari bahagia mereka sedang giat dijalankan. Pun begitu, Saleha enggan terlalu mendedahkan perincian majlis berkenaan kepada umum dan mengharapkan peminat terus mendoakannya.

“Persiapan sedang berjalan. Saya melakukannya sedikit demi sedikit. Contoh busana perkahwinan masih dalam proses perbincangan. Pada masa sama kami masih mencari tarikh sesuai. Saya tak mahu beri tekanan kepadanya apatah lagi dia sibuk ke luar negara atas urusan kerja”

“Insya-Allah jika semua persiapan sudah selesai, saya sedia untuk berkongsikan kepada semua. Jadi doakan saja segala perancangan kami berjalan dengan lancar,” jelasnya kepada Harian metro mengenai persiapan perkahwinan yang bakal diadakan selepas perayaan Aidilfitri ini.

Selain itu, Saleha turut menjelaskan bahawa dirinya tidak mahu mengikat tali pertunangan terlalu lama. Bak kata orang ketika bertunang memang banyak cabaran dan dugaanya. Dengan itu Saleha tidak mahu terlalu memikirkan perkara yang boleh menjejaskan hubungannya bersama bakal suami pada saat sedang merancang persiapan pernikahan. (rtky/w)


Akim Ahmad, Stacy Selamat Timang Anak Perempuan

Tahniah kami ucapkan kepada Akim Ahmad dan juga Stacy kerana telah selamat menyambut kelahiran cahaya mata pertama pada petang tadi (17 Februari) jam 5.17 petang. Berita gembira tersebut telah dikongsikan oleh Akim di laman Instagram.

“17.02.17 jam 17:17 di petang Jumaat, penghulu segala hari, isteri saya telah selamat melahirkan putri kami. Syukur, semuanya baik-baik sahaja, terima kasih diatas doa anda semua,” kata Akim bersama gambar yang dimuatnaiknya itu.

Perkongsian Akim turut mendapat ribuan ucapan tahniah daripada peminatnya di laman sosial tersebut malah ada yang mendoakan agar keluarga tersebut sentiasa dilimpahkan rezeki dan dipermudahkan segala urusan.

Apa yang pasti, kemeriahan akan bertambah dengan kelahiran penyeri terbaru dalam kehidupan mereka suami isteri. Semoga perjalanan keluarga ini akan dipermudahkan. (rtky/s)


"Kenapa Perlu Serang Fattah Amin?"

Biarpun sebelum ini Sharnaaz Ahmad menafikan sindirian pedas di laman sosial tempoh hari ditujukan kepada Fattah Amin, namun Neelofa tetap tidak bersetuju dengan tindakan bakal abang iparnya itu. Jelas Neelofa, sebagai seorang selebriti, Sharnaaz tidak seharusnya lantang mengkritik sesetengah pihak di laman sosial begitu sahaja.

“Kenapa perlu serang Fattah? Kenapa tidak menyerang orang yang melaga-lagakan mereka? Tak adil untuk Fattah sebenarnya. Saya harap perkara sebegini tidak akan berlaku lagi kerana tempiasnya kena pada kami sekeluarga juga. Ambil iktibar dan pengajaran,” katanya kepada Utusan Online mengenai tindakan Sharnaaz yang lantang mengkritik.

Bukan itu sahaja, malah Neelofa berpendapat, Sharnaaz seharusnya mengutuk pihak luar yang menjadi api yang melaga-lagakan kedua pelakon terbabit sehingga mencetuskan perbalahan di laman sosial. Sementara itu, dalam laporan lain, Sharnaaz turut meluahkan rasa tidak puas hati dengan peminat Fattah yang begitu taksub mempertahankannya dalam kejadian itu.

Sebelum ini Sharnaaz telah mengkritik kredibiliti Fattah yang mengeluarkan sebuah buku kata-kata motivasi. Komen pedas yang dilemparkan itu terus dikecam oleh peminat sehingga mengaitkan bakal isterinya yang juga kakak kepada Neelofa, Noor Nabila. Memang tidak akan habis episod perang mulut ini, kita tunggu sahaja drama apa pula selepas ini. (rtky/w)


Nora Danish Idam Menang Anugerah

Pejam celik sudah hampir 13 tahun Nora Danish bergelar anak seni dan juga pelakon. Mesti ramai masih ingat lagi kemunculan pertama Nora dalam drama Puteri. Baru-baru ini, Nora melebarkan sayapnya ke negara seberang dan muncul dalam filem blockbuster – Surga Yang Tak Dirindukan 2.

“Ini pengalaman paling bermakna dalam karier saya. Saya sangat bertuah kerana dipanggil untuk turut serta dalam filem ini sedangkan banyak pelakon hebat yang lain. Saya percaya ini rezeki buat saya,” katanya.

Tambah Nora, walaupun sudah berlakon di negara seberang, dia masih belum rasa puas dan idamkan anugerah dari segi bakat lakonannya.

“Walaupun sudah berlakon di Indonesia, perjalanan lakonan saya masih jauh lagi.Saya idamkan untuk menang anugerah,” katanya dalam sidang media selepas tayangan perdana Surga Yang Tak Dirindukan 2, malam semalam.

Menurut Nora lagi, dia impikan untuk berlakon dalam drama cinta bersiri untuk lebih diingati dan populariti.

Tahun ini, Nora bakal muncul dalam satu lagi filem cinta, ‘Bukan Cinta Malaikat’, gabungan produksi Malaysia dan Indonesia lakonan bersama Asyraf Muslim dan pelakon Indonesia Fachri Albar. (rtky/h)


Sharnaaz Ahmad Pantang Nama Keluarga Dihina

Setelah kecoh di laman sosial Twitter mengenai Sharnaaz Ahmad meluahkan perasaan kerana tidak puas hati dengan sesetengah pihak, pelakon itu menjelaskan bahawa perkara tersebut bukan ditujukan kepada Fattah Amin.

“Saya tak ada nak komen sangat tentang luahan yang saya buat di Twitter itu. Cuma saya naik rimas apabila nama saya dipetik dalam perkara yang tidak ada kena mengena dengan diri saya”

“Sejujurnya saya tak kisah kalau siapa-siapa nak petik nama saya tapi bila membabitkan dan menghina bakal isteri dan keluarga saya, itu yang buat saya rimas. Saya memang tak ada masalah dengan sesiapa dalam bidang ini tapi tak sangka begini pula jadinya,” katanya.

Sementara itu dalam masa yang sama, Sharnaaz menasihatkan individu berkenaan agar menasihati peminat agar tidak celupar di laman sosial.

“Hanya satu saja saya nak cakap, kalau rasa diri awak tu maksum sangat, tolonglah bagi tahu peminat awak supaya jaga mulut. Dia ada mulut cakaplah pada peminat suruh diam. Entahlah mungkin dia takut populariti jatuh bila tegur peminat”

“Tunggu sajalah lima tahun lagi, jangan rasa diri tu hebat sangat. Saya juga sebenarnya tak suka kacau orang tapi kalau orang buat hal dengan saya, mestilah saya bersuara. Saya tak kisah kalau orang nak kata saya mulut apa kerana kata-kata saya itu kerana selama ini pun dah macam-macam orang kata,” katanya lagi.

Bagaimana penghujungnya perkara ini tidaklah kami ketahui. Namun tidak dinafikan perang mulut menggunakan keyboard di laman sosial di antara peminat taksub memang wujud malah kadang kala berlanjutan sedangkan masing masing guna akaun palsu. Tahniah kepada anda yang banyak masa berperang di laman sosial. (rtky/s)


Jep Sepahtu Mahu Kahwin Sebelum Ibu Bapa Tiada

Jika diikutkan sokongan peminat, sudah ramai yang mendoakan kebahagiaan pasangan Jep Sepahtu dan Sari Yanti. Malah melalui BH Online, Jep menyatakan bahawa dia bersedia menjadikan Sari Yanti sebagai isteri.

“Buat masa ini, apa yang boleh saya katakan kami selesa bersama. Begitupun untuk mengatakan kami sering berjumpa tidak boleh juga. Masing-masing bekerja seperti biasa, namun begitu kami kerap juga berbalas mesej menerusi WhatsApp. Apa yang penting, buat masa ini kami tiada sebarang komitmen”

“Cuma setakat ini, semuanya adalah menyenangkan dan tidak ada yang memeningkan kepala. Dalam berkawan, saya mengharapkan sesuatu yang baik. Kalau betul dia (Sari Yanti) jodoh saya, tentunya saya mampu mengaminkan saja,” katanya.

Sementara itu dalam masa yang sama Jep berharap agar dia dapat mendirikan rumah tangga sebelum kedua ibu bapanya pergi walaupun dari pihak Jep sendiri dia tidak kisah sama ada jodohnya cepat atau lambat.

“Meskipun begitu, saya tetap berharap dapat mengakhiri zaman bujang sebelum ibu bapa saya menutup mata. Biarpun keluarga tidak bertegas dalam soal perkahwinan, namun ibu ada berkata, dirinya teringin untuk melihat saya mendirikan rumah tangga ketika hayatnya masih ada,” jelasnya lagi. (rtky/s)


“Bukan Saya Yang Muatnaik Gambar”

Kecoh seketika di laman sosial apabila Nabil Ahmad gambar cium mulut bersama isteri tersebar. Bagaimanapun menurut Nabil, apa yang terjadi bukanlah berpunca daripada dirinya kerana gambar tersebut dimuatnaik oleh jurugambar.

“Saya tidak pernah memuatnaik gambar itu. Bukan saya, tetapi jurugambar yang merakam gambar kami yang meletakkannya di Instagram beliau. Tetapi, orang lain pula yang menyebarkan gambar itu. Jadi, ia bukan salah saya”

“Saya sendiri takkan memuatnaik gambar yang boleh memberikan persepsi negatif terhadap masyarakat,” jelasnya kepada BH Online. Tambah Nabil, perkara tersebut tidak perlu menjadi perhatian.

Berpunca daripada gambar tersebut, rata rata mempertikaikan gelaran Haji pengacara dan pelawak ini. Namun begitu, gambar bercumbu itu telah pun dipadamkan daripada akaun Instagram jurugambar tersebut. Tindakan tenang dan tidak mudah melatah Nabil dalam mengendalikan perkara sebegini adalah contoh terbaik.

“(Mereka) yang banyak bercakap itu, lebih baik perbaiki diri. Saya tidak tahu nak komen apa kerana saya tak peduli pun apa yang orang kata. Bukan saya yang memuatnaik gambar itu. Apabila sudah berada di ‘kota cinta’, jadi pastinya ada detik manis di antara saya dengan isteri”

“Kebetulan pula jurugambar yang berada bersama kami merakam momen berkenaan. Mungkin dia berasakan ia romantik, lalu memuatnaik foto itu di Instagram,” jelasnya lagi. (rtky/s)


Pengakhiran Surga Yang Tak Dirindukan 2 Buat Penonton Menangis

Jika anda peminat filem box office Indonesia Surga Yang Tak Dirindukan, pasti anda ternanti-nanti sekuel filem tersebut yang bakal ditayangkan di seluruh pawagam Malaysia 16 Februari ini.

Filem yang diangkat dari novel popular ini memaparkan jalan cerita penuh perasaan dan berkisarkan tentang hidup berpoligami, serta pengorbanan seorang isteri untuk menerima kehadiran wanita lain.

Filem ini dibintangi oleh pelakon blockbuster Indonesia seperti Fedi Nuril, Laudya Cynthia Bella, Raline Shah, Reza Rahadian serta penampilan istimewa pelakon dari Malaysia, Nora Danish.

Sekilas mengenai sinopsis filem Surga Yang Tak Dirindukan 2, mengisahkan sepasang suami isteri Pras (Fedi) dan Arini (Bella) kembali meneruskan kehidupan bersama puteri mereka, Nadia setelah isteri kedua Meirose (Raline) membawa diri. Arini mendapat undangan ke Budapest, Hungaria untuk mempromosikan bukunya.

Tanpa diduga, takdir menemukan mereka sekeluarga bersama Meirose dan anaknya Akhbar. Pemergian Meirose bersama Akhbar dahulu adalah mula hidup baru demi melupakan masa lampau yang hampir menghancurkan rumahtangga Arini.

Meskipun Meirose masih menyintai Pras, dia tekad untuk diceraikan. Namun, pertemuan semula dengan Arini membuatkan dia berbelah bahagi kerana dia mengharapkan Meirose kembali ke pangkuan Pras.

Namun, kehadiran Doktor Syarief (Reza) dalam hidup Meirose menimbulkan tanda tanya Apakah kesudahan kisah mereka? Sejuta pertanyaan dan kejutan mewarnai SYTD2.


Bercumbu Di Venice, Nabil Ahmad Kena Kecam

Percutian sambil kerja Nabil Ahmad dan juga isteri kali ini nampak menarik betul. Bagaimanapun sekeping gambar intim pasangan ini yang dimuatnaik di laman Instagram telah mengundang rasa kurang senang terhadap pelawak dan pengacara tersebut.

Rata rata menyerang kredibiliti Nabil sebagai seorang ‘Haji’ namun masih tidak tahu membezakan perkara yang baik atau tidak untuk dikongsikan bersama orang ramai. Bagaimanapun nampaknya gambar tersebut sudah dipadam di Instagram.

Dalam masa yang sama, Jihan Muse juga turut sama mengikuti mereka kali ini malah sempat menyatakan bahawa gambar Nabil bakal diperkatakan oleh orang ramai.

Apa yang pasti, Nabil pasti mempunyai jawapan tersendiri dalam hal ini. Mengenali Nabil di dunia hiburan tanah air, jika ada salah, pasti dia akan memohon maaf seperti yang dilakukannya sebelum ini kerana bergurau kasar dengan Elly Mazlein. (rty/s)


Nora Danish Kahwin Tahun Ini Tapi Belum Sedia Dedah Tarikh

Tidak berselindung mengenai perjalanan hidupnya, Nora Danish melalui Harian Metro mengakui bahawa dia dan juga Nedim Nazri akan mendirikan rumah tangga pada tahun ini. Bagaimanapun Nora belum bersedia untuk berkongsi lebih lanjut tentang majlis tersebut.

“Ya saya memang akan berkahwin tahun ini. Cuma buat masa sekarang saya belum boleh berkongsi lebih lanjut. Insya-Allah jika semuanya sudah selesai saya bersedia untuk menguar-uarkan kepada semua. Jangan risau saya pasti berkongsi berita gembira ini,” katanya.

Selain itu, ketika disoal sama ada Nora akan melangsungkan perkahwinan sebelum Aidilfitri, pelakon wanita ini enggan memberikan sebarang bayangan tentang bila majlis mereka akan berlansung. Tambah Nora lagi, selepas kahwin, dia akan fokus kepada perniagaan.

“Selepas berkahwin saya mahu memberi fokus kepada perniagaan pula. Kalau berlakon pun tak kerap macam sekarang. Cuma kalau boleh tahun ini saya nak berlakon sebuah drama bersiri. Bagi saya ia perlu bagi mengekalkan nama dalam industri”

“Tambahan pula saya memiliki perniagaan, jadi saya tak boleh berhenti terus,” jelasnya. Apa pun, semoga segala perancangan pasangan ini berjalan lancar. Pereka busana pengantin pastinya antara pihak terawal yang akan mengetahui bila agaknya pasangan ini akan berkahwin. Mungkinlah. (rtky/s)


Pemilik AuraWhite Dedah 7 Rahsia Jadi Jutawan Di Usia Muda

Bila kali terakhir anda berimpian nak bantu mak dan ayah di kampung hidup senang? Tidak dapat dinafikan, sebagai manusia biasa, kita pastinya mengimpikan kesenangan demi kelangsungan hidup namun dalam masa yang sama harus diingat, setiap kejayaan itu datangnya daripada pelbagai faktor.

Untuk pengetahuan anda, pemilik AuraWhite, Datin Furyna bukanlah berasal dari keluarga yang senang dan kegigihan beliau mengusahakan perniagaan membuatkan ramai yang ingin mengetahui rahsia di sebalik kejayaan yang dicipta.

Kami kongsikan 7 rahsia yang sentiasa menjadi pegangan Datin Furyna yang membantunya untuk bergelar jutawan di usia muda. Siapa tahu, melalui perkongsian ini nanti bakal membuka jalan untuk anda berjaya.

Ini perkara asas dalam membina kejayaan. Kalau sekarang mudah sangat rasa sombong, elok dibuang perangai tersebut. Baru berjaya sikit janganlah sombong dengan orang sekeliling. Kemudian bina hubungan yang baik dengan semua orang termasuk pelanggan kita.

Bak kata Datin, perjalanan menaikkan nama branding AuraWhite bukan mudah, pelbagai usaha dan kerja keras kena lakukan. Jadikan team anda berfikiran kreatif dan jangan selalu tiru orang. Adalah lebih baik kita sentiasa menjadi ikutan bukan kita ikut orang.

Jika anda jenis belum cuba lagi sudah takut gagal, kena buang perangai macam itu jauh jauh. Kena berani mencuba yang baru dan jangan selalu berfikir negatif sahaja. Setiap yang gagal pasti akan ada kejayaan, percayalah. Kita masa kecik nak belajar berjalan pun asyik terjatuh juga tapi lama lama berjaya juga, bukan?

Pekerja adalah aset penting dalam syarikat sentiasa memberi semangat untuk mereka bekerja lebih kuat untuk syarikat. Sentiasa bekerja dalam kumpulan. Pastikan tiada jarak antara bos dan pekerja supaya mereka lebih selesa dengan kita untuk berurusan.

Cuba mencari ilmu dan sentiasa berkawan dengan orang-orang berjaya untuk dijadikan mentor dan janganlah selalu pandang negatif pada orang lain. Asal tengok orang lain tunjuk kemewahan, tak semestinya dia tak bayar zakat atau bersedekah. Jangan kita bersangka buruk dan menabur fitnah nanti tutup punca rezeki kita. Jika selalu puji seseoarang adalah satu doa untuk diri kita sendiri juga.

Semua orang boleh berniaga tetapi sistem pengurusan syarikat perlu bijak. Tak semestinya duit syarikat adalah hak kita. Hak kita adalah duit gaji yang dibayar oleh syarikat. Duit syarikat adalah untuk syarikat lebih berkembang sebab itu perlu ada akauntan untuk mengawal duit syarikat. Sendiri songlap, sudahnya berkubur syarikat.

Sedekah amalan yang mulia kerana setiap kali kita memberi sudah pasti ada ganjaran akan kita dapat. Namun niat perlulah ikhlas membantu. Tak semestinya sedekah dari wang ringgit tapi sedekah ikut kemampuan kita sendiri contoh tak mampu dari segi wang ringgit boleh bantu dari segi pemberian barang atau perkhidmatan.

Bagi anda yang ingin mendapatkan sumber inspirasi dan mengetahui lebih lanjut tentang Datin Furyna, follow Instagram Datin Furyna (@furynaazmeer) ini rapat rapat. Jadikan Datin sebagai mentor untuk anda keluarlah dari kepompong selesa dan berubahlah untuk menjadi seorang yang berguna.


Hazama Akan Lebih Sensitif Bab Baju Pada Masa Akan Datang

Ini bukan kali pertama tindakan selebriti mendapat perhatian sesetengah pihak kerana bergaya dengan pakaian celoreng ala tentera dan baru baru ini baju Hazama turut sama mengundang prihatin warga laman sosial. Namun penyanyi tersebut memohon maaf di atas perkara yang berlaku.

“Sebenarnya, sebagai rakyat Malaysia saya juga berasa bangga mengenakan pakaian celoreng yang juga hasil sentuhan pereka fesyen Suffian Tugiman itu. Pada masa sama, saya juga ingin menggambarkan semangat kecintaan kepada negara kerana saya juga menyanyikan lagu Agi Idup Agi Ngelaban iaitu lagu tema filem Kanang Anak Langkau yang bakal ditayangkan nanti”

“Setakat ini, saya juga tidak menerima sebarang surat rasmi daripada pihak berkaitan mengenai pakaian saya itu,” katanya kepada Harian Metro. Selain itu juga Hazama menyatakan bahawa dia akan lebih berhati hati dalam memilih pakaian di masa akan datang.

Tindakan Hazama tersebut mendapat reaksi berbau warga laman sosial malah ada yang menyifatkan Hazama tidak peka dengan sensitivit pakaian berkenaan namun bagi sesetengah yang lain, perkara seperti itu tidak dapat dihalang lebih lebih lagi ia boleh didapati di pasaraya. (rtky/s)


Stacy Bakal Bersalin Febuari Ini

Dijangka bersalin pada penghujung Febuari ini, Stacy Anam tidak mahu membebankan suaminya, Akim Ahmad yang sibuk bekerja dengan mengidam yang bukan-bukan. Dengan itu, Stacy memilih untuk menyediakankan sendiri makanan yang dingininya.

“Alhamdulillah saya tidak mengidam makanan pelik atau sukar ditemui sepanjang kehamilan. Biasanya saya teringin menikmati hidangan negeri kelahiran saya, Sabah tetapi ia boleh disediakan sendiri. Saya tahu kesibukan harian Akim. Saya tidak mahu menyusahkan beliau dengan pelbagai ragam. Lagipun suami sibuk demi mencari rezeki buat kami sekeluarga”

“Sukar untuk saya ungkapkan betapa mudah saya melenting atau menitiskan air mata hanya disebabkan perkara kecil. Kadang kala, ia boleh menjadi bahan gaduh dengan Bella. Nasib baik Akim memahami keadaan saya dan sentiasa sabar melayan kerenah sepanjang kehamilan,” katanya kepada Berita Harian Online mengenai keadaannya ketika hamil.

Bak kata orang wanita yang sarat megandung ini memang mempunyai pelbagai ragam, begitu juga dengan Stacy yang mengakui dirinya beremosi pada ketika ini. Bagaimanapun, beliau bersyukur adanya Akim yang sentiasa sabar melayan kerenahnya serta memahami keadaan dirinya. (rtky/w)


Kena Kecam Sebab Buku, Fattah Amin Anggap Hanya Dugaan

Setiap orang mempunyai perjalanan hidup yang berbeza dan bagi Fattah Amin, perkara tersebut adalah lebih sesuai untuk dibukukan. Namun dalam masa yang sama, buku Fattah mendapat kecaman hebat pula kerana tidak kena pada ‘selera’ warga laman sosial.

Turut dikecam pelakon Sharnaaz Ahmad, Fattah menjelaskan kepada Harian Metro bahawa pengisian buku tersebut adalah berkaitan dengan kehidupannya selain untuk memberi inspirasi kepada orang lain di luar sana.

Mereka hanya membaca tanpa berfikir maksud tersirat. Setiap kata-kata dalam buku itu berkaitan dengan kehidupan saya yang asalnya bukan sesiapa. Bak kata pepatah Inggeris, from zero to hero”

“Selain itu, saya juga mahu memberi inspirasi terutama kepada adik-adik kecil untuk membesar dengan baik dan meletakkan impian dan strategi untuk berjaya dalam hidup,” jelasnya kepada portal berita tersebut.

Sementara itu, Fattah turut mempunyai jawapan mengapa dia menulis – “Aku dulu selalu berangan nak gi KLCC nak bawak kereta aku sendiri dan parking valet. Ternyata kini telah termakbul hahaa…kelakar kan”.

“Dulu saya selalu ke KLCC menaiki motosikal. Apabila melihat orang lain membawa kereta dan parkir di valet, saya juga menyimpan impian itu kerana tidak semua orang mampu. Jadi, mesej yang cuba disampaikan adalah saya sebenarnya kena berusaha lebih untuk menjadi orang yang hebat. Impian lalu adalah sumber inspirasi kepada saya,” katanya.

Sementara itu, menerusi mStar Online, Fattah menyifatkan kecaman yang dihadapinya kini adalah dugaan. Okay Fattah. Okay. (rtky/s)


Lee Min Ho Ada Pesanan Khas Untuk Anda

Tersipu sipu malu betul kami melihatkan pesanan khas daripada Lee Min Ho, khas buat anda. Ingatkan biasa biasa je. Lebih menarik lagi, nampak real betul perbualan dengan Lee Min Ho ni!

Untuk pengetahuan anda, Lee Min Ho adalah duta baru untuk telefon pintar OPPO R9s. Malah sebelum ni siap ‘berperang’ dengan Fattah Amin sebagai duta, tapi sebenarnya dua dua pun duta OPPO jugak.

Eh, cakap banyak pun tak guna jika anda tak rasai sendiri bagaimana Lee Min Ho call anda sendiri! Ha, tau dah tak sabar sabar tu. Cepat klik link ucapan kat bawah ini dan boleh mula berangan sambil tersenyum sorang sorang, confirm punyalah!


Sharnaaz Ahmad Sindir Fattah Amin Di Twitter?

Entah apa yang dipendam Sharnaaz Ahmad, akhirnya perkara tersebut meletus dan membuatkan pelakon ini meluahkan perasaan di Twitter. Apa yang lebih menarik, perkara tersebut turut dipersetujui segelintir warga laman sosial namun ada juga yang membantah tindakannya itu.

“Aku tak pernah suka ko, sebab fanatik ko dan perangai berlagak konon ko sempoi & fames sampai tak kenal sapa otai. Tapak kaki menunggu jilaka,” antara salah satu kata kata yang diluahkan Sharnaaz.

Selain itu, pelakon lelaki ini juga mempertikaikan keupayaan Fattah dalam menulis buku yang baru sahaja dilancarkannya baru baru ini. Umum mengetahui buku yang dikeluarkan oleh Fattah tersebut turut menjadi kecaman di laman sosial.

Lebih menarik lagi, perkara tersebut rupa rupanya turut meleret sehingga ke Instagram bakal isteri Sharnaaz iaitu Nabila. Perkara tersebut membuatkan suasana di laman sosial lebih meriah. Mungkin juga akaun kena godam, manalah kita tahu, bukan?

Bagaimanapun siapalah kita untuk menghalang Fattah Amin untuk mengeluarkan buku. Apa yang pasti, buku tersebut pastinya disasarkan untuk peminat yang taksub kepadanya dan bukannya kepada golongan yang jelik membaca quote yang ada di dalam buku tersebut.

Namun bukanlah salah juga buat Sharnaaz meluahkan apa yang terbuku di hati yang turut mewakili segelintir perasaan warga laman sosial yang lain. Drama sebegini diperlukan bagi memeriahkan industri hiburan tanah air. (rtky/s)


Eizlan Yusof Kini Bersedia Untuk Jalin Hubungan Serius

Berita baik buat mereka di luar sana yang merasakan jodoh mereka semakin hampir, ini mungkin takdir anda atau tidak. Eizlan Yusof dalam satu kenyatannya kepada Kosmo! Online menyatakan bahawa dirinya sudah bersedia untuk bercinta semula.

“Saya mengakui sudah membuka pintu hati mengenali wanita lain untuk dijadikan sebagai isteri tetapi buat masa sekarang tidak ada apa yang boleh dikongsikan. Insya Allah, sekiranya sudah sampai masa yang sesuai, saya akan kongsikan khabar gembira bersama peminat.

“Memang saya sedang mengenali seseorang tetapi tidak secara serius kerana kami hanya berkawan. Jika ada berita baik kelak saya akan beritahu anda semua,” katanya yang enggan memberi gambaran siapakah wanita tersebut.

Hasil perkahwinan dengan bekas isterinya dulu, Vie Shanti Harun, mereka dikurniakan tiga cahaya mata iaitu Vie Zaara, 8, Zareef Yusof, 6, dan Vie Zaalia, 2 tahun. Apa pun buat Eizlan Yusof, semoga semuanya baik baik belaka. (rtky/s)


Raja Ilya Bakal Ke Hollywood, Bintangi Filem Marvel?

Boleh tahan hebat dan beruntung Raja Ilya kerana bakal menjejakkan kaki di Hollywood malah pelakon ini juga mendedahkan bahawa pemergiannya ke sana adalah untuk membintangi francais filem Marvel.

“Saya sudah confirm akan menjalani penggambaran untuk salah sebuah filem Marvel pada hujung tahun ini, tapi judulnya masih belum ditentukan lagi oleh itu saya tidak dapat nak dedahkan butiran lanjut mengenai filem ini,” katanya kepada portal Cinema Online.

Selain itu dalam masa yang sama dia juga memberitahu akan turut menjalani latihan selama lapan bulan di Indonesia dengan pelakon terkenal Indonesia yang juga merupakan koreografer mempertahankan diri, Yayan Ruhian yang pernah terlibat dalam filem Star Wars: The Force Awakens dan The Raid sebelum memasuki set penggambaran di Hollywood.

Jika benar apa yang dikongsikan oleh Raja Ilya, pastinya ia satu berita baik untuk industri tanah air kerana telah ada pelakon yang mampu menjejakkan kaki di Hollywood lebih lebih lagi mampu membintangi francais jenama besar di sana. (rtky/s)


Erin Malek, Suami Selamat Timang Cahaya Mata Perempuan

Tahniah kami ucapkan kepada Erin Malek dan juga suami kerana telah selamat menyambut kelahiran cahaya mata kedua mereka pada 10 Februari jam 4.25 petang. Berita gembira tersebut telah dikongsikan oleh Erin sendiri di laman Instagram.

BACA: Gambar Sekitar Percutian Erin Malek Dan Keluarga Di Dubai & London

Dalam muatnaik gambar tersebut Erin turut berkongsi jantina bayi tersebut selain mengucapkan terima kasih kepada peminat di atas doa mereka yang tidak henti henti sebelum ini.

“Syukur Alhamdulillah. Introducing Faliq’s little sister, Nur Aisha Binti Mohamed Farriz. She was delivered on the 10th February 2017 at 4.25pm. Thank you for all your prayers,” katanya.

Apa yang pasti, kemeriahan akan bertambah dengan kelahiran penyeri terbaru dalam kehidupan mereka suami isteri. Semoga perjalanan keluarga ini akan dipermudahkan. (rtky/s)


Amyra Rosli Tergelak Baca Komen Kecaman

Melangkah ke alam sosial media umpama menjejak kaki di dalam dunia yang bakal dipenuhi tohmahan dengan setiap apa anda lakukan sekali pun. Hanya yang kuat menghadap kecaman saja akan bertahan. Baru baru ini, giliran Amyra Rosli pula jadi mangsa kecaman kerana memasak sambil tengok laptop saja pun.

Menurut Amyra seperti dipetik dari portal Media Hiburan, perkara tersebut dilakukan demi menjayakan kempen syarikat komputer tersebut.

“Saya diminta untuk memasak sambil mencari resipi di Internet menggunakan laptop itu. Jujur, semuanya telah disediakan oleh mereka, jadi saya hanya menjalankan tugas. Nama pun bekerja, jadi mahu atau tak saya perlu ikut supaya mereka berpuas hati”

“Saya sendiri pun tak gila nak buat semua itu. Bila saya baca semua komen itu, saya mampu gelak saja. Saya malas nak layan kerana mereka (netizen) tak tahu apa yang saya buat,” katanya lagi.

Sementara itu, dalam perkembangan lain, Amyra menjelaskan dia belum lagi hamil. Pastinya peminat tidak sabar sabar mendengar khabar gembira tersebut apatah lagi menantikan kehadiran cahaya mata pasangan ini. Sabar ya peminat setia semua. (rtky/s)


Nelydia Senrose Mahu Jual Baju Tidur

Jika barisan selebriti lain berkejaran mengeluarkan produk tudung dan juga kosmetik sendiri, berbeza pula buat Nelydia Senrose apabila dia berhasrat untuk mengeluarkan koleksi pakaian tidur di atas jenama sendiri.

“Saya sukakan baju tidur, malah pendek kata, semua golongan wanita menyukainya. Cuma, saya rasakan sebelum ini tidak ramai orang yang berani membicarakannya secara terbuka. Tiada salahnya pun untuk menjual baju tidur kerana ia keperluan wanita”

“Malah, kalau dilihat pasaran luar negara, ia bukan lagi perkara asing. Ada jenama luar yang begitu dekat di hati wanita Malaysia. Jadi, kenapa tidak saya sendiri keluarkan barangan sama?” katanya kepada Malaysian Digest.

Menarik juga nampaknya bidang pilihan Nelydia ini tapi apa pun, semoga Nelydia dapat merealisasikan impiannya untuk mengeluarkan pakaian tidur sendiri tersebut dan pastinya peminat tak sabar nak dapatkan satu. (rtky/s)


Abam Bocey Cerewet Pilih Wanita Jadi Calon Isteri

Mahu cari pasangan hidup pastinya bukan sesuatu yang mudah dan bagi pelakon dan pelawak, Abam Bocey dia mengakui berkawan dengan beberapa wanita namun tiada yang berkenan di hati untuk dijadikan isteri.

“Saya ada berkawan dengan ramai wanita tapi semuanya masih dalam proses berkawan sahaja, tiada lagi yang istimewa untuk dijadikan isteri. Selalunya saya akan bawa balik dan kenalkan kepada ibu dahulu, jika ibu berkenan saya akan serius dengan hubungan itu”

“Ada juga beberapa yang dia suka tapi saya pula tidak berkenan. Saya ini orang istimewa, bukan sebab saya artis tetapi sebab saya ada karenah yang orang susah nak terima. Lelaki pun ramai yang tidak mahu berkawan dengan saya”

“Pendek kata, kalau ada jodoh saya kahwin, kalau ada ‘bodoh’ saya blah,” jelas Abam dalam nada berjenaka kepada mStar Online. Dalam masa yang sama, Abam tidak menolak seandainya akan berkahwin dalam tahun ini jika bertemu jodoh yang sesuai.

Sementara itu, ketika peluang masih terbuka, Abam turut menyatakan bahawa dia mahu mengumpul harta sebanyak mungkin sebelum berkahwin kerana dengan tubuh badan yang dimilikinya, dia tidak mampu untuk mencari kerja lain selain sebagai pelawak. (rtky/s)


Shahrol Shiro & Isteri Selamat Timang Cahaya Anak Pertama

Tahniah kami ucapkan kepada Shahrol Shiro dan juga isteri kerana telah selamat menimang cahaya mata lelaki pada 8 Februari lalu. Perkara tersebut dikongsikan oleh Shahrol melalui akaun Instagram.

Alhamdulillah. Syukur ke hadrat Allah SWT di atas limpah dan kurnianya isteri saya Anna Danisha telah selamat melahirkan cahaya mata Lelaki pada 08.02.2017 jam 9.36 malam. Terima kasih kepada semua yang mendoakan kami dan kepada doktor, jururawat Hospital Enche Besar Hajjah Kalsom serta semua yg membantu urusan saya dan isteri”

“Semoga Allah swt merahmati kalian semua. Amin. Semoga anakku ini menjadi anak yang soleh. Kalau boleh lebihlah lagi kekacakkan yang diwarisi sejak turun temurun dari ayahmu ini,” jelasnya di laman sosial tersebut.

Perkara tersebut dalam masa yang sama membuatkan peminat Shahrol gembira malah mereka turut mendoakan agar pasangan ini kekal bahagia hingga ke hujung hayat. Apa pun, buat Shahrol, semoga semuanya berjalan lancar dan dipermudahkan segala urusan. (rtky/s)


Hazama Bimbing Isteri Cara Berhikmah

Ikatan perkahwinan di antara Hazama dan juga Genervie Kam merupakan lembaran baru dalam kehidupan pasangan ini malah bagi Hazama, dia mengambil pendekatan tidak terlalu memaksa dalam membimbing isterinya yang bergelar mualaf tersebut.

“Alhamdulillah, kini kami melangkah ke fasa baru dalam kehidupan dan semuanya berjalan lancar. Dia adalah wanita yang baik dan saya juga turut menjalankan tanggungjawab sebagai pembimbingnya”

“Bila ada sesuatu situasi, lebih mudah untuk saya memberikan contoh dan teladan kepadanya. Kalau sekadar bercakap dan bercerita, mungkin sukar untuk dia faham. Contohnya, apabila berlaku sesuatu situasi, saya akan kaitkan dengan contoh yang berkaitan dengan agama”

“Dia lebih mudah faham dengan cara begitu kerana dia nampak sendiri pengajaran daripada apa yang berlaku,” kata Hazama kepada Harian Metro yang juga menyambut perayaan Tahun Baru Cina sebagai pasangan suami isteri.

Selain itu, berhubung hal berbulan madu, Hazama tidak merasakan bulan madu merupakan perkara yang penting malah baginya asalkan dapat meluangkan masa dengan isterinya di mana mana, ia sudah dianggap sebagai bulan madu. (rtky/s)


Hairul Azreen Buka Akaun Instagram Anak Untuk Masa Depan

Pelakon yang kini sudah bergelar seorang bapa Hairul Azreen,29 berkata tujuan dia membuka akaun Instagram buat Yusuf Iskandar (anak) adalah untuk menyimpan gambar-gambar kenangan di dalam laman sosial tersebut supaya apabila besar kelak anaknya itu mempunyai kenangan ketika zaman kecil.

Jelas Hairul lagi, kesemua koleksi gambarnya ketika kecil dahulu hilang dan rosak akibat banjir yang melanda perkampungannya dan disebabkan itu juga, dia mengambil alternatif lain untuk menyimpan gambar-gambar anaknya di laman sosial Instagram.

“Saya create akaun Yusuf sebab mahu simpan gambar-gambar peribadi. Sebenarnya masa saya kecil dahulu rumah saya dilanda banjir, dan gambar-gambar basah. Jadi saya tidak ada kenangan masa kecil. Untuk itu saya create supaya apabila Yusof besar nanti dia boleh lihat gambar dia ketika kecil,” katanya yang ditemui di Majlis Tayangan Filem Patpong.

Dalam pada itu, Hairul turut menafikan kononnya dia sedang mengeksploitasi anaknya itu dengan membuka akaun Instagram baru-baru ini.

“Saya tak kisah apa orang nak kata, yang penting saya dan keluarga tahu apa yang sedang saya lakukan,” katanya kepada Rotikaya. (rtky/h)


Cincin Di Jari, Raja Ilya Sudah Dilamar?

Aktres jelita, Raja Ilya khabarnya telah dilamar oleh kekasihnya yang berasal dari Australia. Bagaimanapun, Raja Ilya yang ditemui di majlis tayangan filem Soulmate Hingga Jannah berkata cincin yang diberikan itu adalah sebagai tanda kenalan dan bukan cincin pertunangan atau seumpamanya.

“Cincin orang bagi untuk pakai sebagai tanda kenalan. Orang memberi kita menerima. Lagipun dia saja bagi dan saya belum bertunang,” katanya.

Tambahnya lagi, dia masih belum bersedia ke arah perkahwinan lebih-lebih lagi hubungan jarak jauh.

“Saya masih belum bersedia lagi. Secara jujurnya saya risau dengan hubungan jarak jauh kerana dia sememangnya di Australia, walaupun dia sanggup menunggu saya,” ujarnya kepada Rotikaya. (rtky/h)


Diugut Ceroboh Privasi, Reen Rahim Buat Laporan Polis

Pelakon Reen Rahim atau nama sebenarnya Noreen Ashikin Abdul Rahim 29, memberitahu pihak media bahawa dia membuat satu laporan polis terhadap seorang wanita yang didakwa telah mengugut dan menceroboh hak privasinya dengan niat menjatuh serta memalukan dirinya.

Ujar aktres yang baru tampil dengan filem Soulmate Hingga Jannah ini, wanita tersebut bertindak demikian selepas dia meminta agar diberikan sedikit ruang privasi. Jelas Reen lagi, dia mengenali wanita berkenaan kira-kira lima tahun lepas dan hubungan mereka menjadi rapat sehinggakan keakraban mereka dicemburui kakak kandung Reen sendiri.

“Dia menjadi antara orang penting dalam fan club saya dan disebabkan kami sangat rapat, saya memberi kebenaran dia untuk menyelia laman sosial saya dan dia juga tahu segala password dan username laman sosial saya”

“Tapi saya mula rasa tak selesa bila dia mula masuk campur urusan peribadi saya termasuk mengawal dengan siapa saya boleh berkawan. Jadi saya berterus terang kepadanya tentang apa yang saya rasa dan tidak sangka dia mengambil tindakan sebegini,” katanya yang ditemui di Majlis Tayangan Filem Soulmate Hingga Jannah.

Reen berkata, dia menerima ugutan sejak tiga bulan yang lalu menyebabkan pelakon itu berasa terganggu. Tambahnya lagi, ugutan tersebut boleh menjatuhkan imej dan memalukannya. Antara ugutan yang diterimanya adalah untuk menyebarkan gambar serta video. Bagaimanapun, Reen tidak pasti apakah video dan gambar yang dimaksudkan.

“Dia ada post di Instagramnya, walau tidak meletak nama saya, saya tahu ia ditujukan pada saya. Apa yang membuatkan saya terganggu adalah postnya yang mahu menyebarkan gambar serta video yang diambil secara rahsia dalam telefon bimbit saya”

“Saya pasti setiap orang mempunyai perangai masing-masing, lagipun telefon bimbit adalah ruang peribadi. Post itulah yang membuatkan saya rasa terganggu. Sepanjang karier saya sangat menjaga nama saya agar tidak memalukan keluarga. Saya elak untuk bersosial kerana tidak mahu mencari kontroversi”

“Tapi bila jadi sebegini saya rasa sangat kecewa. Kalau ada perbuatan saya yang menyinggung perasaannya saya minta maaf. Kalau ada hutang yang saya terlepas pandang, maklumkan pada pengurusan dan saya boleh bayar,” katanya kepada Rotikaya. (rtky/h)


Apa Kena Mengena Warna Merah Ni Dengan Artis?

Fuh, tengok sekali imbas pun kami dah habis terliur tengok warna merah menawan OPPO R9s Edisi Terhad ini. Selama ni kita cuma tahu OPPO mengeluarkan warna Gold dan Rose Gold sahaja, kali ini, mereka mengeluarkan Edisi Terhad OPPO R9s warna merah pulak.

Bukan itu sahaja, banyak jugak rakan – rakan artis yang dah jatuh cinta dengan OPPO R9s warna merah ni, Memang nampak sweet je masing – masing dengan Edisi Terhad OPPO R9s warna merah ni.

Ini sah kalau lambat memang tak dapat. Apa pun, kami kongsikan bersama anda kelebihan dan juga cara bagaimana anda boleh dapatkan edisi terhad ini.

Sememangnya sudah terbukti kehebatan kamera OPPO R9s, Dengan Kamera hadapan dan belakang 16MP beserta dengan Dual PDAF dan f/1.7 aperture ia boleh memberikan anda gambar yang jelas sempurna. Tak percaya, nah jom layan gambar yang di ambil dengan OPPO R9s Edisi Terhad warna merah ini.

Anda boleh Pre – Order Edisi Terhad kaler Merah OPPO R9s ini di www.oppostore.com.my/products/r9sred.

Sekali terlepas tarikh ini, memang peluang korang nak memiliki OPPO R9s kaler merah ni tipis je, sebab OPPO hanya akan mengeluarkan Edisi Terhad OPPO R9s kaler merah ini pada bulan Febuari sahaja! Jadi korang jangan tunggu lama lama kalau nak phone ni, jangan lupa PRE – 0RDER cepat.

Anda semua mesti tertanya – tanya tentang harganya kan, dengan hanya RM1,798.00 sahaja, korang boleh dapat satu OPPO R9s kaler merah, tapi yang istimewanya, hanya pelanggan Pre – Order sahaja yang boleh ukir nama anda di belakang phone, cool gila, tapi limit hanya 15 huruf sahaja. Kot la kalau anda nak bagi hadiah pada yang tersayang, ini la masanyaa untuk buat kejutan istimewa.

Yang terlepas pre order pun masih boleh dapat kan Edisi Terhad OPPO R9s kaler merah ini, tetapi hanya di beberapa OPPO Konsep Store yang terpilih sahaja, boleh klik di link ini untuk mengetahui lokasinya – Pre Order OPPO R9s.

Ha, apa lagi anda tunggu? Cepat pre-order dan anda bukan sahaja berpeluang untuk mengukir nama anda (20 huruf) di OPPO R9s yang sangat terhad ini. Jadi bertambah eksklusif telefon pintar anda. Tengok video di bawah ini lagi geram pulak nak beli!


Shuib Sepahtu, Siti Sarah Bakal Bersanding 26 Febuari Ini

Memang jarang sekali mendengar orang menyambut ulangtahun perkahwinan dengan bersanding. Bertuah Siti Sarah apabila menerima hadiah persandingan dari suami tercinta, Shuib Sepahtu sempena ulangtahun perkahwinan mereka yang keenam. Majlis persandingan beserta resepsi itu akan diadakan buat pertama kalinya pada 26 Febuari ini.

“Waktu kami kahwin enam tahun lepas, saya tidak cukup wang untuk majlis kenduri dan bersanding. Yang saya mampu buat hanyalah majlis akad nikah. Apabila sudah punya wang sedikit, saya mahu tunaikan janji saya kepada Sarah untuk mengadakan majlis persandingan. Walaupun agak lewat dan sudah punya tiga anak, tapi ia lebih indah dan bermakna”

“Saya tidak kisah dikecam orang kerana ini penghargaan saya buat isteri. Orang tidak tahu keadaan saya waktu mula-mula berkahwin dengan Sarah. Keikhlasannya menerima saya dalam keadaan saya tidak punya apa-apa kerana baru mula bertapak dalam bidang seni sangat saya hargai,” katanya kepada Utusan Online mengenai berita persandingan itu.

Walaupun sesetengah pihak menganggap ianya terlalu lewat, tetapi Shuib tidak kisah dikecam kerana keputusan untuk bersanding itu adalah bagi menghargai isterinya yang selama ini setia bersama dalam keadaan susah dan senang. Untuk pengetahun, Majlis persandingan itu akan diadakan di Bora Ombak Marina dengan jemputan seramai 600 orang. (rtky/w)


"Saya Doakan Dia Bahagia"

Biarpun hubungan cinta diantara mereka hanya sementara namun Fattah Amin tenang menerima pengakuan eksklusif Neelofa yang kini sedang rapat dengan seorang jejaka kerabat diraja baru-baru ini. Dalam masa yang sama, jelasnya lagi sebagai sahabat beliau tetap mendoakan yang terbaik selain ingin melihat Neelofa menemui kebahagiaan.

“Sebagai kawan dan juga sahabat, saya mendoakan kebahagiaan dalam apa sahaja keputusan yang dilakukannya. Saya juga sentiasa memberi sokongan apa yang baik untuk kehidupan dan masa depan dia. Saya tidak boleh komen lanjut kerana ianya melibatkan banyak pihak dan saya tidak mahu kenyataan saya akan menimbulkan perkara yang buruk”

“Saya sangat terharu sokongan peminat yang masih kuat terhadap kami walaupun drama Suri Hati Mr Pilot sudah lama berakhir. Saya mahu mereka terus menyokong kerjaya kami selepas ini biarpun kami mempunyai pasangan masing-masing,” katanya kepada m Star Online dengan tenang mengulas lanjut pengakuan Neelofa semalam.

Enggan mengulas lanjut mengenai hubungan mereka, Fattah berharap peminat yang mengharapkan beliau dan Neelofa bersama hingga ke jinjang pelamin akan terus menyokong walaupun mereka tidak lagi bersama. Terdahulu, Neelofa ada membuat pengakuan bahawa dirinya kini sedang rapat dengan seorang kerabat diraja dari Selangor. (rtky/w)


"Saya Berehat Sementara Saja, Bukan Sudah Tidak Laku"

Sekian lama tidak aktif dalam bidang lakonan, ada pihak mendakwa Elfira Loy sudah tidak laku dan dipandang sepi oleh pihak produksi. Bagaimanapun Elfira menafikan dakwaan berkenaan dan menegaskan bahawa kekangan masa menjadi punca utama beliau terpaksa memilih untuk berehat daripada bidang berlakon buat sementara waktu.

“Saya memilih untuk berehat daripada bidang berlakon buat sementara waktu, bukan sebab sudah tidak ada job. Sebenarnya ada banyak tawaran berlakon tapi saya yang tak sempat nak buat. Buat masa ini saya perlu berada di kafe hampir setiap hari, banyak perkara perlu difikirkan terutamanya soal kualiti makanan, servis dan juga pemasaran”

“Sebab itulah buat masa ini saya perlu tolak tawaran berlakon terutamanya drama kerana pengambaran pastinya akan memakan masa yang panjang,” katanya kepada m Star Online mengenai dakwaan dirinya tidak lagi laku di stesen televisyen.

Turut sibuk menguruskan jenama sendiri dan juga kafe beliau, Elfira mengakui kadang-kala dirinya rindu untuk kembali berlakon namun buat masa ini bidang perniagaan merupakan keutamaan beliau. Terdahulu Elfira pernah menyatakan dek kerana terlalu sibuk juga, beliau sendiri tiada masa untuk mencari teman lelaki. Memang sibuk betul Elfira ni! (rtky/w)


Adi Putra Nafi Ceraikan Isteri Kedua

Entah dari mana datangnya khabar angin mengatakan Adi Putra kini sudah bercerai dengan isteri keduanya, pelakon itu tampil menjelaskan bahawa hubungan bersama kedua dua permaisuri rumahtangganya itu masih baik.

“Kalau rumah tangga saya berantakan atau bermasalah, saya takkan berada di sini sekarang. Saya juga takkan menerima tawaran berlakon jika ingin melarikan diri kerana saya tahu sudah tentu ada pihak akan bertanya”

“Sebagai artis, orang nampak dan mengambil tahu mengenai diri saya. Isteri saya bukan artis, jadi apabila dakwaan sebegini timbul, kesannya adalah pada diri saya. Dalam dunia seni, bukan sesuatu yang mustahil adanya perasaan dengki dan fitnah. Cuma, macam mana kita hendak menghadapinya?

“Hubungan dengan isteri-isteri saya masih baik dan kami menjalani kehidupan seperti biasa,” katanya kepada BH Online ketika ditemui di lokasi penggambaran drama.

Menyentuh soal cahaya mata, Adi menjelaskan bahawa perkara tersebut adalah ketentuan Allah dan jika ditakdirkan belum tiba rezekinya untuk memiliki zuriat sendiri, pelakon ini redha. (rtky/s)


Belanja RM100 Boleh Menang Mini Cooper!

Memang gila nampaknya tawaran hadiah AirAsiaGo.com demi meraikan ulang tahun ke 10. Apa yang gila sangat tu? Ini dia kami kongsikan bersama anda.

Peraduan ini diadakan di seluruh negara dan pemenang utama akan membawa pulang kereta Mini Cooper 1.5L versi tiga pintu berwarna jingga bernilai RM188,888! Jadi, sediakanlah tempat letak kereta baru sekarang!

Demi sambutan ulangtahun ini juga AirAsiaGo.com menawarkan hadiah pakej percutian dan penginapan hotel bernilai sebanyak RM57,000 ke destinasi-destinasi pelancongan seperti Maldives, Perth, Kaohsiung, Hanoi dan banyak lagi.

1. Mendaftar sebagai ahli AirAsiaGo.com (Untuk ahli sedia ada, hanya perlu log masuk!)
2. Dengan belanja minimum RM100 dalam satu transaksi, anda berpeluang untuk menghantar SATU penyertaan! Ya, tiada had bilangan penyertaan.
3. Layari www.airasiago.com.my/contest dan log masuk dengan ID AirAsiaGo serta masukkan kata kunci.
4. Mengira bilangan logo AirAsiaGo yang terdapat dalam kereta dan lengkapkan slogan seterusnya tidak lebih daripada 30 patah perkataan – “I love to book holiday packages from AirAsiaGo because…”
5. Hantar penyertaan anda dan tunggu pengumuman rasmi pada 31 Mac 2017

Setiap penyertaan pemegang kad kredit Citibank diambil kira sebagai 2 (dua) penyertaan dan transaksi menggunakan kad AirAsia-Citibank diambil kira sebagai 3 (tiga) penyertaan.

Jadi, apa anda tunggu lagi? Peraduan ini sudah bermula dan jangan lambat sebab peraduan ini akan berakhir pada jam 11:59, malam, 28 Februari 2017.

Janga lupa ikuti pengumuman penting mengenai peraduan ini di Facebook AirAsiaGo dan juga Instagram mereka.


Neelofa Enggan Ulas Lanjut Hubungan Dengan Kerabat

Tidak mahu berselindung di sebalik khabar angin yang mendakwa Neelofa kini sedang menjalin hubungan bersama kerabat diraja, Neelofa melalui Harian Metro mengakui berkawan dengan seorang kerabat diraja dari Selangor.

“Anda sendiri bijak untuk menilai adakah saya layak untuk bercakap mengenai hal ini. Dengan kedudukan saya sebagai selebriti, saya tidak boleh lari daripada andaian orang,” kata Neelofa yang turut menyatakan bahawa pihak keluarganya tidak pernah bertanya mengenai hal berkenaan.

Enggan mengulas lanjut tentang perkara tersebut, gosip mengenai Neelofa dan kerabat diraja ini mula tersebar dan diperkatakan di laman sosial.

Malah ada peminat yang mendakwa lelaki terbabit menghantar Neelofa ke Lapangan Terbang Antarabangsa Kuala Lumpur (KLIA) ketika pelakon itu menunaikan ibadah umrah bersama keluarganya baru-baru ini kerana ternampak kereta milik kerabat diraja itu lapangan terbang berkenaan. (rtky/s)


Elakkan Kontroversi, Atikah Suhaime Mahu Kurangkan Seksi

Enggan terus dilanda kontroversi seperti sebelum ini, Atikah Suhaime memilih langkah untuk mengurangkan penampilan seksi. Pengalaman pahit ketika namanya menjadi sebutan ramai apabila beberapa keping gambar bogelnya bersama seorang lelaki tersebar memberikan pengajaran agar lebih berhati-hati di dalam penampilan diri.

“Saya mengakui kontroversi yang berlaku terhadap saya sebelum ini banyak mengajar dan membuatkan saya lebih berhati-hati terhadap sikap dan penampilan diri. Dan juga mungkin saya akan mengurangkan penampilan yang terlampau seksi selepas ini”

“Saya mahu apa yang digayakan menjadi ikutan dan pastinya penampilan imej itu sepadan dan sesuai untuk semua. Diharap dengan imej baru dan penampilan baru memberi lebih semangat baru untuk saya lebih ke depan,” katanya kepada Projek MMO.

Bukan sahaja, malah Atikah juga pernah dibekukan dari stesen televisyen selama enam bulan selepas beliau dikaitkan di dalam video seks bertiga bersama dua lagi pelakon lain sebelum ini. Bagaimanapun Atikah menafikan segala kontroversi yang melanda beliau, termasuk gambar bogel bersama seorang pelakon yang menjadi viral di laman sosial. (rtky/w)


"Bertunang? Mana Ada"

Baru sebentar tadi peminat bersorak kegirangan mendengar gosip mengatakan Jep Sepahtu dan Sari Yanti bakal mengikat tali pertunangan pada bulan ini, tidak mahu spekulasi berterusan Jep tampil menafikan berita berkenaan. Tidak mengulas panjang mengenai gosip tersebut, Jep memberitahu mereka masih tiada perancangan ke arah itu.

“Bertunang? tak ada lah, mana ada. Saya tak baca pun apa yang keluar dan tidak tahu apa-apa mengenainya. Kami memang tiada perancangan untuk bertunang,” jelasnya yang enggan mengulas panjang mengenai gosip mengatakan mereka bakal bertunang kepada Astro Gempak.

Sebelum ini, menerusi ruang gosip Diva di Kosmo Online, pasangan ini dikatakan akan melangsungkan majlis pertunangan pada bulan ini juga. Kalau diikutkan agak cepat juga mereka ingin melangkah ke fasa seterusnya selepas desas-desus mengatakan mereka seakan sedang dilamun cinta beberapa bulan lalu walaupun masing-masing masih berteka-teki.

Mungkin mereka mengambil langkah perlahan-lahan dalam hubungan, tetapi yang pasti Jep sudah menafikan gosip berkenaan. Apapun doakan saja yang terbaik buat mereka, jika benar berita pertunangan itu pasti Jep mahupun Sari Yanti akan berkongsikan berita itu kepada semua. (rtky/w)


"Harap Lofattah Akan Terus Kekal Tak Kira Apa Jadi"

Minta maaf tumpang lalu sekali lagi dengan berita penting mengenai Neelofa dan juga Fattah Amin. Menerusi temubual bersama BH Online, Neelofa menjelaskan situasi sebenar mengenai hubungan mereka kerana ketika ini timbul macam macam cerita tidak benar tentang mereka.

“Sejak minggu pertama kami berlakon drama Suri Hati Mr Pilot (SHMP) lagi, memang kami pernah bersama. Ramai yang ingat, masa cerita kami timbul awal-awal dulu, ia seperti memberi harapan palsu. Cinta yang digambarkan tidak wujud, hanya igauan, khabar angin, andaian semata-mata dan macam-macam lagilah yang diperkatakan orang”

“Kami juga sedar peminat harapkan jawapan pasti. Cuma dalam hal ini kami kena berhati-hati. Kami tak mahu menyakitkan hati banyak pihak. Kami mahu berlaku adil kepada semua supaya tidak wujud salah faham dalam perkara begini. Memang dari awal minggu ketika penggambaran SHMP, kami memang pernah bersama,” jelas Neelofa.

Mungkin apa yang dimaksudkan Neelofa dengan bersama ialah hubungan cinta. Malah tambah Neelofa lagi, situasi mereka berbeza kerana setiap perkara yang mahu dilakukan, ia akan membabitkan media, peminat orang ramai dan individu yang tidak mengenali kami lantas segala keputusan oleh pasangan ini akan mengambil kira dari segala aspek.

Selain itu, Neelofa juga menafikan bahawa Fattah Amin telah menggunakan popularitinya untuk mempromosikan lagu Wanita Terakhir malah Neelofa turut mendedahkan perkara yang mungkin peminat mereka sendiri tidak tahu sebelum ini.

“Tak wujud istilah Fattah guna nama saya untuk mempromosikan lagu itu. Saya sendiri bersetuju dia menyanyikan lagu berkenaan. Ketika Fattah merakamkan lagu itu pun saya ada di studio rakaman. Kalau ada yang kata kami berdua nak guna populariti dan impak Lofattah (gelaran untuk gandingan mereka berdua dan peminat kedua-duanya) untuk buat duit dan menggunakan peminat, sudah banyak produk kami lakukan bersama,” katanya.

“Apa jadi sekalipun, saya sentiasa hendak bekerja dengannya. Saya nak okey dengannya sampai bila-bila. Tak kiralah bagaimana emosi dan tekanan sekalipun. Saya memang tidak mahu bergaduh dengannya. Ini jawapan ikhlas saya dan bukan kerana anda semua ada di depan kami (merujuk kepada peminat yang hadir ke acara berkenaan).

“Harap Lofattah akan terus kekal tak kira apa jadi,” katanya lagi. Jadi buat peminat pasangan ini, nampaknya hubungan mereka bukan fantasi dan anda kini sudah boleh menarik nafas lega. (rtky/s)


"Ya, Saya Memang Sedang Mengenali Seseorang"

Pernah menyatakan kesediaan beliau untuk bercinta semula sebelum ini, seolah memberikan bayangan bahawa hati Elly Mazlein kini sudah dipetik orang. Malah Elly sendiri mengakui bahawa dirinya kini sedang mengenali seorang lelaki, namun apabila mengenangkan pengalaman pahit dulu, Elly enggan terlalu memikirkan perkara tersebut.

“Ya, memang ada lelaki hadir dalam hidup saya kini tapi tak perlulah dikecohkan. Buat malu saja. Tak kiralah dari mana datangnya lelaki itu, apa pekerjaan dan status dirinya, saya tidak akan menjadikan perkara remeh temeh itu sebagai keutamaan dalam hubungan mendatang”

“Kalau orang kata harta dan wang ringgit itu penting untuk menjayakan perkahwinan yang bakal dibina, tapi saya pula memilih kejujuran dan kesetiaan. Hanya lelaki jujur dan setia saja yang layak menerima cinta saya. Cukuplah kealpaan saya menerusi perkahwinan terdahulu, saya dah tak nak macam itu lagi,” katanya kepada Utusan Online berhubung perkara itu.

Tidak mahu mengundang spekulasi berlebihan, Elly memilih untuk tidak mendedahkan identiti jejak berkenaan kepada umum pada ketika ini. Mungkin juga hubungan tersebut masih baru, jadi Elly enggan pihak menjaja cerita yang bukan-bukan. Apapun semoga Elly meneruskan kehidupan dengan tabah, jika ada jodoh pasti tidak ke mana. (rtky/w)


"Saya Tidak Dikongkong Suami"

Agak lama juga tidak nampak kelibat Hanis Zalikha di kaca televisyen sekarang, apalagi sejak berkahwin setahun yang lalu, kalau dulu boleh tahan aktif juga beliau berlakon dan mengacara. Dengan itu, ada juga sesetengah pihak mula mempersoalkan apakah Hanis dikongkong suami untuk melupakan bidang seni dan hanya fokus kepada keluarga.

“Tawaran untuk kembali ke lokasi drama dan juga pengacaraan masih ada. Begitupun, dengan kekangan masa dan tumpuan sepenuhnya terhadap Yusuf selain untuk menguruskan perniagaan saya terpaksa menolak dengan berat hati”

“Ketika ini keutamaan saya memang lebih kepada keluarga. Pada masa yang sama tidak timbul soal saya dikongkong suami kerana keputusan yang datang itu diputuskan secra perbincangan bersama,” katanya kepada Berita Harian Plus.

Selain itu apabila ditanya mengenai perancangannya di dalam karier seni, Hanis lebih selesa memikirkan perkara semasa dan hanya memikirkannya apabila ia sudah hampir untuk terjadi tanpa perlu merancang berlebihan. Malah katanya lagi, suaminya sangat menyokong kerjayanya dan pada ketika ini keluarga merupakan keutamaan mereka berdua. (rtky/w)


Jep Sepahtu, Sari Yanti Bakal Bertunang Bulan Ini?

Selepas kejadian Sari Yanti meluahkan perasaan cintanya ketika Jep Sepahtu live di Instagram, ramai yang mula teruja melihat gelagat pasangan ini yang seolah sedang dilamun cinta. Dan kini menerusi ruangan Diva, ada gosip mengatakan pasangan ini bakal bertunang pada bulan ini.

“Jadi, Diva tidak terkejut apabila diberitahu dengarnya Jep dan Sari Yanti bakal melangkah ke fasa baharu dalam perhubungan iaitu mengikat tali pertunangan dalam bulan ini. Setahu Diva, apabila ditanya kedua pihak berhubung perkara ini, biasalah masing-masing masih lagi berteka-teki”

“Cuma apabila melihat jawapan-jawapan yang diberikan Jep ketika dalam rancangan Sepahtu Reunion Live seolah-olah membayangkan sesuatu betapa hubungan mereka bukan sekadar teman biasa, malah lebih daripada itu,” tulis Kosmo Online menerusi ruangan gosip Diva.

Bukan itu sahaja, malah sebelum ini juga Jep pernah menyatakan perasaan selesanya ketika bersama Sari Yanti. Bagaimanapun kedua belah pihak masih berteka-teki dengan status sebenar hubungan mereka. Biasalah selebriti, jika ditanya pasti sahaja dijawab hanya teman biasa. (rtky/w)


"Dia Bukan kekasih, Hanya Kawan"

Selepas perpisahan tragis dalam perkahwinan terdahulu, nampaknya Fasha Sandha sudah membuka hati untuk menerima cinta lagi. Mengakui sedang berkenalan dengan seorang jejaka berusia 30 tahun, bagaimanapun Fasha menafikan jejaka berkenaan sebagai kekasihnya.

“Perkenalan kami masih baru lagi iaitu tak sampai enam bulan. Jadi, masih terlalu awal nak bercakap mengenai hubungan ini. Apa yang boleh saya boleh katakan, dia rakan lelaki yang rapat dengan saya sekarang. Saya juga menganggapnya sebagai sahabat di mana kami saling berhubung siang dan malam. Namun, kami bukan pasangan kekasih”

“Kebaikan yang ditunjukkan membuatkan saya nak terus berkawan, malah dia juga bukan jenis yang mendesak. Cukup untuk saya katakan, dia bukan orang yang dikenali. Sebaliknya hanya lelaki biasa,” jelasnya kepada Harian Metro mengenai hubungan persahabatan yang terjalin.

Bukan itu sahaja, malah sikap lelaki tersebut yang tidak suka mendesak membuatkan Fasha menerima salam perkenalan itu. Bagaimanapun apabila ditanyakan mengenai identiti lelaki itu, Fasha memilih untuk merahsiakan terlebih dahulu nama beliau. (rtky/w)


Berada Di Okinawa, Wanita Ini Temui Kehidupan Berbeza

Adakah ketika membaca artikel ini, anda sedang menggunakan telefon pintar? Dapatkah anda bayangkan kehidupan seharian tanpa melihat skrin telefon pintar anda? Pastinya perkara sebegitu mustahil bukan.

Itulah pengalaman yang dialami sendiri oleh seorang usahawan wanita dari Singapura, Tracy. Tracy berpeluang meluangkan masa di Okinawa, satu wilyah paling selatan di Jepun. Terbentuk daripada ratusan pulau di sana, apa yang dilalui Tracy di sana adalah sesuatu yang sangat berbeza.

Namun untuk merasai pengalaman sebenar ketika berada di sana, Tracy terpaksa berpisah dengan telefon pintar yang pastinya merupakan salah satu alat yang melekat di tangan, sama seperti ketika setiap hari.

Kami kongsikan anda beberapa perkara menarik ketika Tracy berada di sana juga video pendek untuk tatapan anda. Fuh memang terasa nak pergi sana terus.

Cantik bukan kehidupan di Okinawa? Jom layan video pendek pengalaman Tracy ketika berada di sana, serius best! Bagi anda yang nak tahu lebih lanjut tentang Okinawa, boleh layari www.beokinawa-pr.jp.

Tersentuh juga bila tengok video tersebut sebab terkenangkan masa mula mula kehidupan kita tanpa telefon pintar. Semuanya kini berubah dan pastinya pengalaman yang dirasai Tracy di Okinawa adalah sesuatu yang sangat berharga.


Sudah Lama Jual Tudung, Nora Danish Pasang Niat Mahu Berhijab

Mula menceburi bidang perniagaan menjual tudung beberapa tahun lalu, pasti ramai tertanya bila lagi Nora Danish mahu berhijab. Dengan itu, Nora menjelaskan bahawa dirinya ada memasang niat untuk berhijab namun enggan terburu-buru membuat keputusan itu serta menghebohkan perkara berkenaaan yang sehingga kini masih kurang pasti.

“Seperti Elfira yang sudah pun berhijab, saya juga memasang niat ke arah itu, insyallah. Cuma saya tidak mahu menggembar-gemburkan perkara yang kurang pasti. Doakan saja yang baik-baik”

“Saya percaya semua orang mahu berhijrah ke arah menjadi insan lebih baik. Saya sendiri tidak terburu-buru dalam hal ini. Saya tidak mahu nanti, selepas mengenakan tudung, saya kembali dengan imej tidak menutup kepala,” jelasnya kepada Berita Harian Plus.

Dalam masa yang sama, menyentuh pula hubungan cintanya bersama Nedim Nazri yang sudah sekian lama terjalin, Nora menegaskan bahawa beliau sememangnya ingin berkahwin pada tahun ini cuma terpaksa merahsiakan tarikhnya terlebih dahulu. Apapun semoga niat Nora untuk berhijab mahupun mendirikan rumah tangga bakal termakbul. (rtky/w)


Biarpun Usia 34, Fazura Belum Sedia Untuk Berumah Tangga

Walaupun usia sudah mencecah 34 tahun, Fazura masih belum bersedia untuk berumah tangga dan menjalankan komitmen sebagai seorang isteri. Malah berkahwin bukanlah keutamaan beliau pada masa ini kerana perjalanan kariernya yang masih banyak belum dicapai biarpun ramai diantara rakan-rakan selebriti beliau sudah pun mempunyai anak.

“Kalau soal kahwin jujurnya saya masih belum bersedia ke arah itu kerana selain sibuk dengan pelbagai tugas saya juga ingin mencapai dahulu cita-cita saya. Banyak sebenarnya yang belum saya dapat dalam karier dan fokus saya kini memang kepada kerjaya sahaja”

“Saya memang tiada teman lelaki dan tidak ada pula yang cuba mendekati tetapi saya okay sahaja kerana saya sendiri pun kadang-kadang tiada masa untuk diri sendiri. Selalunya selepas habis kerja atau penggambaran saya terus balik ke rumah untuk berehat dan hendak jumpa kawan-kawan pun tidak sempat,” katanya kepada m Star Online.

Sebelum ini sebuah video seorang DJ warganenara Amerika Syarikat mengaku Fazura merupakan teman wanitanya mula tersebar di laman sosial, menyebabkan ramai yang tertanya mengenai status beliau. Bagaimana pun, semalam Fazura tampil menafikan dakwaan itu. (rtky/w)


Lelaki Mat Saleh Hanya Kawan Kata Fazura

Pelakon dan penyanyi, Fazura menyifatkan bahawa gelaran atau perkataan girlfriend yang diberikan oleh Randy Seidman yang merupakan seorang DJ warganegara Amerika Syarikat adalah perkara biasa. Jelasnya lagi, di Amerika Syarikat gelaran tersebut bukanlah merujuk kepada pasangan yang bercinta.

“Kalau saya di sana (Amerika Syarikat) gelaran girlfriend itu merujuk kepada kawan perempuan. Manakala rakan lelaki mereka merujuk kepada guy friend. Jadi bila Randy memanggil saya dengan gelaran girlfriend ia hanya perkara biasa,” katanya kepada Rotikaya.

Tindakan rakan rapatnya (Randy Seidman) dalam video berdurasi 10 minit 27 saat mendapat perhatian apabila cuba mempertahankan Fazura sebagai umat Islam yang digelar sebagai girlfriend selepas melihat dua lelaki memegang plakad provokasi bagi melarang kemasukan komuniti Islam ke negara itu.

“Apa yang boleh saya katakan saya amat terharu dengan tindakannya itu kerana di situ membuktikan dia punya sifat kemanusiaan tidak kira agama. Saya bersamanya ketika itu semasa bercuti pada Disember lepas”

“Saya dan Randy sudah berkawan baik sejak 5 tahun lalu. Saya suka berkawan dengannya kerana dia seorang yang menghormati orang lain walaupun berlainan agama dan bangsa,” katanya lagi. (rtky/h)


"Uqasha Senrose Wanita Paling Rapat Dengan Saya Kini"

Enggan mendedahkan status sebenar hubungan yang terjalin bersama Uqasha Senrose, Hefny Sahad hanya memberi bayangan bahawa Uqasha merupakan wanita paling rapat dengannya sekarang. Malah Hefny melihat personaliti Uqasha mempunyai ciri-ciri yang boleh dijadikan isteri.

“Saya melihat dirinya sebagai seorang pelindung dan perbuatannya nampak ikhlas, seperti seorang ibu menjaga anak-anaknya. Saya juga ada ‘deria keenam’ yang mampu melihat Uqasha sebagai wanita dengan ciri-ciri yang boleh dijadikan sebagai isteri”

“Kami dalam fasa saling mengenali. Sekarang ini, Uqasha ialah wanita yang paling rapat dengan saya. Bagaimanapun, saya tak nak cakap lebih kerana menghormati beliau. Saya juga tidak mahu masyarakat menganggap kami cuma mencari publisiti,” katanya kepada Berita Harian Online.

Sebelum ini, Uqasha juga pernah menyatakan kenyataan yang sama mengenai sikap Hefny. Mungkin masih terlalu awal buat mereka untuk mendedahkan terlalu banyak mengenai hubungan itu. Apapun kata Hefny lagi, jika ada berita baik diantara mereka, beliau akan kongsikan. (rtky/w)


Alif Satar, Isteri Timang Bayi Perempuan

Tahniah diucapkan kepada Alif Satar dan isteri yang baru sahaja menimang cahaya mata kedua mereka yang juga perempuan. Bayi comel tersebut telah dilahirkan secara normal pada jam 6.45 pagi tadi di Pusat Perubatan Pantai, Bangsar selepas isterinya dimasukkan ke hospital Selasa lalu.

“Alhamdulillah, keadaan anak dan isteri baik saja. Anak saya dilahirkan sihat walafiat. Kami sepakat menamakannya Ariana Mecca. Ariana bermaksud penuh kehidupannya. Mecca pula kerana saya dan isteri menunaikan umrah sebelum ini dan terdetik nama Mecca (Makkah) bagi melengkapinya”

“Doktor Idora yang menyambutnya. Doktor yang turut menyambut kelahiran Aleesya sebelum ini sangat baik dan memberikan layanan terbaik buat kami,” katanya kepada Berita Harian Online mengenai rasa terujanya dengan kelahiran anak kedua mereka yang selamat dilahirkan.

Dalam pada itu, Alif turut memuat naik gambar beliau bersama bayi keduanya dilaman sosial untuk berkongsikan berita gembira itu bersama peminat. Rata-rata peminat begitu teruja melihat wajah bayi comel tersebut sambil mengucapkan tahniah kepada pasangan ini. (rtky/w)


Peminat Kecam Bila Zila Seeron Buka Tudung

Selepas melalui episod perpisahan bersama suami, Along Cham pada tahun lalu dengan penuh kontroversi, kini Zila Seeron kembali memeriahkan industri hiburan apabila tampil tidak bertudung di Instagram.

Melalui muatnaik gambar dan video terbaru di laman sosial itu, Zila dilihat bergambar bersama anak lelakinya dan juga menyanyi melalui aplikasi Smule. Bagaimanapun perubahan yang dilakukan oleh Zila itu bagaimanapun mendapat reaksi berbaur daripada pengikut di Instagram.

Ada yang menyatakan Zila kelihatan cantik kini dengan rambut blonde barunya itu dan lebih ramai lagi yang mengecam tindakannya membuka tudung. Boleh tahan kasar juga kata-kata yang dilemparkan namun Zila dilihat tidak melayan komen tersebut.

Apa pun, Zila pastinya mempunyai jawapan tersendiri mengapa dia berubah dan hanya dia sendiri tahu apa yang terbaik untuk dirinya. Sebelum ini Zila pernah mengakui bahawa dia kurang didikan agama dan ramai juga warga laman sosial mendoakan agar Zila mendapat hidayah dan petunjuk yang terbaik. (rtky/s)


Fazura Bercinta Dengan DJ Mat Saleh?

Nampaknya kini Fazura kembali mencuri perhatian apabila pelakon dan penyanyi berkenaan muncul dalam sebuah video di Youtube. Di dalam video itu, Fazura berada di New York, Amerika Syarikat (AS) dan deejay Randy Seidman yang pernah dikaitkan dengan Neelofa turut terlibat.

Melalui video tersebut, Randy Seidman telah mempertahankan Fazura selepas dua lelaki yang juga penyokong Donald Trump, membuat provokasi melarang kemasukan komuniti Islam ke negara itu.

“Teman wanita saya seorang Muslim dan dia adalah pencinta keamanan dari Malaysia. Kenapa dia harus dilarang masuk kerana dia tidak mempunyai sebarang kaitan dengan keganasan. Anda membuat kenyataan yang tidak masuk akal tentang Muslim dan saya tersinggung,” katanya.

Bagaimanapun Fazura di dalam video tersebut tidak memberikan sebarang reaksi terhadap provokasi tersebut malah turut menghalang Randy daripada terus berbalah dengan dua lelaki tersebut. Randy juga sempat memuji Fazura sebagai seorang yang cantik.

“Teman wanita saya cantik, mempunyai hati baik dan anda cuba katakan dia patut dilarang masuk?” soal Randy. Untuk pengetahuan anda, video tersebut telah dimuatnaik oleh dua orang Youtubers, Izzy dan Haseeb melalui akaun Hizzy.

Hizzy sebelum ini juga telah banyak menghasilkan video eksperimen sosial berkenaan isu semasa dan masyarakat. Sementara itu, di Instagram, rata rata peminat menantikan jawapan sendiri daripada Fazura tentang apa yang diperkatakan oleh Randy. (rtky/s)


Filem 'Raees' Buah Tangan Terbaru Dari Megastar Bollywood, Shah Rukh Khan

Aktor bollywood, Shah Rukh Khan tampil dengan filem terbarunya berjudul Raees bergandingan dengan pelakon Mahira Khan. Filem yang berlatar belakangkan persekitaran di Gujerat, memaparkan kisah perjalanan seorang pengusaha minuman keras pada tahun 1980 an.

Watak yang dilakonkan Shahrukh Khan dalam filem ini digambarkan sebagai seorang yang bijak, pandai, cerdik dan kadangkalanya bersifat kejam dalam menguruskan bisnes tersebut.

Namun, konflik terjadi apabila bertemu dengan dengan seorang pegawai polis yang lebih bijak darinya iaitu ACP Ghulam Patel yang dilakonkan oleh Nawazuddin Siddiqui.

Pegawai polis itu berjaya menangkap Raees Bhai dalam sebuah operasi di Mumbai, India. Setelah itu bermulanya pelbagai aksi thriller dalam filem ini.

Bagi peminat filem Bollywood, berbaloi sekiranya anda menonton filem ini kerana terdapat unsur-unsur agama, kasih sayang, ikatan kekeluargaan dan sifat keperikemanusiaan yang dipupuk dalam filem ini.

Menariknya juga filem tersebut berlatar belakangkan tahun 1980 an dan terdapat tempat-tempat menarik yang dilakonkan sepanjang 2 jam 30 minit.

Filem: Raees
Tarikh Tayangan: 25 Januari 2017
Sutradara: Rahul Dholakia
Produser: Farhan Akhtar, Ritesh Sidhwani dan Gauri Khan
Produksi: Excel Entertainment dan Red Chillies Entertainment
Bahasa: India (Bollywood)
Negara: India
Pelakon utama: Shah Rukh Khan, Nawazuddin Siddiqui, Mahira Khan


Bekas Suami Tidak Hadir, Elly Mazlein Urus Majlis Aqiqah Sendiri

Walaupun pada asalnya majlis aqiqah anak perempuan mereka, Putri Sara Sefhia dirancang oleh bekas suami, namun selepas bercerai pada tahun lalu hasrat itu dilunaskan oleh Elly Mazlein sendirian tanpa bantuan bekas suami, Azmi Hatta. Pada majlis itu juga, Azmi dikatakan tidak menghadirkan diri biarpun memberikan respon ketika dijemput.

“Saya sudah lama berhasrat untuk mengadakan majlis ini tetapi baru sekarang ada ruang dan rezeki. Saya uruskan persediaan seorang diri. Sebenarnya, majlis ini dirancang oleh bapa Sefhia. Malangnya, sehingga Sefhia berusia 11 bulan, masih belum ada khabar berita mengenai perancangan tersebut. Jad, biarlah saya selesaikannya sendiri”

“Dia sendiri tidak menghadirkan diri di majlis ini. Saya sudah memaklumkan menerusi laman sosial Instagram. Sepatutnya dia tahu mengenai perkara ini tetapi tiada sebarang respon dari bekas suami,” katanya kepada portal Astro Gempak berhubung perkara tersebut.

Tidak lagi mengenang kisah yang lalu, Elly turut memaklumkan dirinya sudah bersedia membuka hatinya semula untuk bercinta. Malah dalam masa yang sama, ada juga desas-desus mengatakan pelakon ini sedang hangat bercinta dengan seorang jejaka yang masih tidak diketahui identitinya. (rtky/w)


"Hefny Sahad Ada Ciri-Ciri Suami Dicari"

Bukan sahaja sering berbalas komen di laman sosial, malah Uqasha Senrose dilihat sering meninggalkan komen berbaur cemburu apabila Hefny Sahad bergambar rapat dengan wanita lain, sehingga ada yang menyangka mereka ini sedang bercinta. Bagaimanapun, Uqasha menafikan dakwaan itu dan menegaskan mereka masih di fasa berkawan.

“Kami belum sampai tahap bercinta. Kami masih dalam proses berkawan lagi. Saya juga tidak mahu orang cakap asyik mencari publisiti dengan bercinta pula. Saya percaya lebih baik kalau kenyataan keluar daripada pihak Hefny sendiri”

“Hefny seorang lelaki yang sangat baik. Dia memiliki karakter seorang lelaki yang berkeluarga dan ada ciri seorang suami yang dicari,” katanya kepada Harian Metro berhubung dengan gosip mengatakan mereka sedang dilamun cinta.

Biarpun menafikan gosip yang bertebaran mengenai hubungan cinta mereka, Uqasha nampaknya telah memadam beberapa komen cemburu yang ditinggalkannya di akaun Instagram Hefny. Sebelum ini juga, Uqasha pernah dikaitkan dengan seorang kerabat diraja, Tengku Bakar yang sehingga kini masih belum pasti status mahupun kesudahan hubungan itu. (rtky/w)


Suami Adira AF Tak Sabar Tunggu Cahaya Mata

Bakal menimang cahaya mata tidak lama lagi, Adira AF menjelaskan bahawa dia menyerahkan persiapan menyambut kelahiran kepada suaminya, Datuk Seri Adnan Abu. Malah suaminya itu juga tidak sabar sabar menantikan anak sulung mereka itu.

“Jujurnya pada usia kandungan saya yang masuk lapan bulan ni memang tak larat hendak bergerak atau buat apa-apa pun. Mujur suami saya paling teruja untuk siapkan semua kelengkapan dan sebab itu saya serahkan semua kepadanya”

“Tambahan pula suami sudah ada pengalaman sebelum ini jadi lebih mudah dan Alhamdulillah semua keperluan telah pun lengkap dan hanya menanti waktu bersalin sahaja,” katanya kepada mStar Online.

Tambah Adira lagi, dia berpantang di Kuala Lumpur dan ibunya akan datang untuk menjaganya. Selain itu, suaminya itu juga berkebolehan menjaga dia dan bayi kerana telah mempunyai pengalaman menimang cahaya mata sebelum ini. Untung Adira dapat suami yang prihatin. (rtky/s)


Saharul Ridzwan, Isteri Berangkat Ke Mekah Tunai Umrah

Sibuk dengan komitmen kerjaya sebelum ini, akhirnya Saharul Ridzwan dan isteri telah selamat berangkat ke tanah suci Mekah sebentar tadi setelah lama merancang untuk berbulan madu di sana. Biarpun gosip mengatakan pelakon ini kononnya sakit kerana terkena sihir, Saharul ternyata membuktikan dirinya sihat dan bahagia bersama isteri.

“Assalamualaikum, saya dan isteri akan berangkat ke Tanah Suci Makkah bagi mengerjakan ibadat Umrah, hari ini. Di sini kami ingin memohon ampun dan maaf seikhlas hati ke atas semua salah silap sengaja atau tidak sengaja serta halalkan makan minum kami”

“Doakan saya dan isteri selamat sampai ke destinasi, selamat menunaikan ibadat umrah dengan sempurna dan dilindungi sepanjang kami berada di sana. Doakan juga kesihatan kami, dan dipanjangkan umur selama menunaikan ibadat. Semoga kami berdua mendapat umrah yang mabrur,” katanya kepada Berita Harian Online mengenai perkara itu.

Terdahulu, Saharul berdepan dengan pelbagai gosip liar yang dikaitkan dengan beliau dan juga rumah tangganya. Bukan sahaja didakwa semakin kurus kerana terkena buatan orang, malah perkahwinan pelakon ini juga dikatakan bermasalah sehingga tinggal berasingan. Bagaimanapun, Saharul menafikan segala dakwaan yang dilemparkan. (rkty/w)


Ziana Zain Akui Bukan Senang Nak Mula Bisnes

Mengakui serius dalam perniagaan tudung yang dilakukannya, Ziana Zain mendedahkan bahawa bukan mudah untuk seseorang itu untuk memulakan perniagaan. Malah Ziana sendiri melalui proses itu bagaimana mengeluarkan produk bermula dari awal.

“Sebenarnya kalau sekadar cakap, tetapi apabila kita sudah terlibat, kita tahu sangat susah. Banyak perkara dan prosedur yang perlu dibuat dan difikirkan sebelum produk tersebut dapat dijual. Antara cabarannya adalah ialah soal pemilihan kain, kerja kerja produksi, promosi, mencari stokis dan banyak lagi”

“Saya sendiri melalui kepayahan ini, jadi dari situ saya sedar begitu susah nak buat bisnes. Pernah terdetik dalam hati, rasanya menyanyi lagi senang daripada buat bisnes,” katanya kepada Utusan Online.

Walaubagaimanapun, Ziana dalam masa yang sama menyatakan bahawa dia gembira dengan pengalaman tersebut, satu bidang yang yang belum pernah diceburinya itu. (rtky/s)


Elly Mazlein Sedia Bercinta Semula Namun Masih Fokus Kerjaya

Berdepan dengan perpisahan bersama bekas suaminya, Azmi Hatta, Elly Mazlein menjelaskan kepada Kosmo! Online bahawa hatinya kini sudah terbuka untuk bercinta semula malah pelakon wanita ini juga turut dikatakan sedang hangat bercinta.

“Saya tidak mahu komen mengenai isu tersebut, namun sebagai wanita dan manusia biasa, saya pun ada hati dan perasaan. Andai ditakdirkan bertemu jodoh sekali lagi, saya tidak menolak. Cuma buat masa sekarang fokus saya hanyalah untuk kerjaya seni dan membesarkan anak sebaik mungkin,” jelasnya.

Selain itu, hubungannya bersama Azmi juga sudah kembali seperti biasa namun bekas suaminya itu tidak hadir pula pada majlis akikah anak sulung mereka yang diadakan baru baru ini. Menurut Elly, bekas suaminya itu sentiasa memberi nafkah kepada anaknya.

“Dia ada datang ke rumah untuk bertemu Sefhia tetapi sekali sahaja sebelum senyap sampai sekarang. Namun, dia ada memberi nafkah kepada anak. Selepas hak anak diberi, saya tiada ada masalah dengannya. Itu sahaja yang saya mahukan daripada seorang bapa yang bertanggungjawab terhadap anaknya,” katanya. (rtky/s)


Anis Al-Idrus Sibuk Dengan Kerjaya, Tak Fikir Cinta

Akibat dua kali percintaan terkandas di tengah jalan bersama Sharnaaz Ahmad dan juga Raja Afiq, menurut Utusan Online, ada yang menyifatkan pelakon Anis Al Idrus sebagai playgirl bertudung. Namun perkara tersebut dinafikan oleh Anis malah dia juga tidak mudah melatah dengan perkara tersebut.

BACA: Cinta Antara Raja Afiq & Anis Al Idrus Sudah Berakhir

“Tidak! Saya bukan perempuan seperti itu. Ramai yang ingat saya asyik bertukar kekasih. Bercinta dengan lelaki ini, lepas itu putus dan terus ada penganti lain. Tetapi itu yang orang nampak dan tak tahu cerita sebenar”

“Kalau yang betul-betul mengikuti kisah saya, mereka tahu bukan mudah untuk diri ini menerima cinta baru dalam hidup.
Setahu saya, maksud playgirl ialah perempuan yang bercinta dengan ramai lelaki atau bertukar pasangan dalam masa yang singkat”

“Di sini, sudah nampak berbeza dengan kisah cinta saya. Kalau diikutkan selepas hubungan dengan bekas kekasih putus, saya mengambil masa hampir setahun untuk menerima orang lain. Jadi, bila masa pula saya bertukar-tukar pasangan?” jelasnya lagi.

Tambah Anis lagi, ketika ini dia cukup sibuk dengan kerjanya sehingga tidak memikirkan langsung mengenai perkara berkaitan cinta. Namun menurut Anis, jika ada lelaki yang mahu bertakhta di hatinya, lelaki tersebut perlulah memahami kerjayanya yang selalu sibuk. (rtky/s)


Kerana Udang, Nabila Huda Derita Alahan Teruk

Gara gara termakan udang yang telah diawet dengan bahan kimia, Nabila Huda telah diserang alahan teruk yang menyebabkan muka dan badannya mengalami kegatalan yang membentuk bintik-bintik merah.

“Saya cuma makan udang yang dibeli dan dimasak sendiri. Selepas mengalami alahan teruk Sabtu lalu, saya bergegas ke hospital dan doktor memaklumkan bahawa udang yang saya beli itu diawet dengan bahan kimia supaya tahan lama”

“Seluruh badan saya dipenuhi bintik-bintik merah, tetapi mujurlah bahagian muka tidak terlalu teruk. Sebelum ini, saya memang selalu makan udang kerana ia makanan laut kegemaran saya dan tak pernah pula alami perkara sebegini,” jelasnya kepada Harian Metro.

Ketika ini, pelakon wanita berkenaan terpaksa bergantung kepada ubat yang membantu mengurangkan gatal. Tambah Nabila lagi, keadaannya kini bertambah baik malah peminatnya di Instagram turut mendoakan agar dia cepat sembuh. (rtky/s)


Nad Zainal Percayakan Suami Uruskan Kerjayanya

Kehadiran suami, Faliq di dalam hidup Nad Zainal sedikit sebanyak membantu pelakon tersebut. Apa tidaknya, Faliq juga sebenarnya merupakan pengurus bagi Nad sekaligus membuatkan kerjayanya lebih tersusun malah tidak ada rahsia yang perlu disembunyikan mereka.

“Lagipun, Faliq bekerja dalam indsutri yang sama. Kebanyakan penerbit dan produksi yang menghubungi adalah kawan kami. Jadi urusan lebih mudah. Bagi saya, tidak wujud isu tak percaya”

“Sampai di rumah pun kami berbincang urusan kerja. Bagi kami, soal kerja boleh dibincag di mana-mana. Saya tak perlu bimbang soal bayaran yang diminta. Takkanlah suami sendiri nak aniaya saya,” jelasnya kepada BH Plus.

Selain menyatakan bahawa Faliq merupakan seorang yang jujur, suaminya itu dalam masa turut menasihatkan agar Nad memilih karya yang mahu dilakonkannya dan bukanlah sekadar tangkap muat. (rtky/s)


Lara Alana Buka Pintu Rezeki Awal Ashaari Sekeluarga

Menjelaskan bahawa anak sulungnya, Lara Alana masih memerlukan perhatian daripada isteri, Awal Ashaari mengakui bahawa dia belum bersedia untuk menimang cahaya mata kedua walaupun Lara sudah menunjukkan minat untuk menjadi kakak.

“Saya menyasarkan untuk menambah bilangan ahli keluarga apabila Lara menginjak usia tiga tahun kerana saya merasakan dia masih memerlukan perhatian dan kasih sayang khusus daripada kami”

“Tetapi sejak kebelakangan ini Lara mula menunjukkan minatnya terhadap bayi malah jika ke majlis perkahwinan dia sibuk hendak mendukung bayi yang dia nampak dan berlagak seperti seorang kakak,” kongsinya kepada mStar Online.

Malah dalam masa yang sama, Scha juga mengakui rindu untuk kembali merasai pengalaman hamil namun dalam masa yang smaa turut risau dengan perubahan bentuk badan selepas bersalin namun menerima segala rezeki yang hadir dengan hati terbuka. (rtky/s)


Siti Sarah Mahu Tumpu Kelahiran Album Baru

Sesekali bergurau tentang soal menambah anak ketika berlangsungnya konsert Gegar Vaganza, Siti Sarah bagaimanapun menjelaskan ketika ini bahawa dia mahu memberi sepenuh perhatian kepada kerjaya lebih lebih lagi apabila dia bakal melancarkan album terbaru tidak lama lagi.

“Setakat ini saya belum terifkir untuk menambah anak dalam keluarga kami. Namun terus-terang saya terpaksa lupakan dahulu untuk memberi tumpuan kepada kerjaya seni saya. Saya kini baru sahaja kembali aktif dalam bidang nyanyian, jadi ada baiknya saya memberi tumpuan sepenuhnya”

“Pun begitu saya tak nafikan menguruskan tiga orang cahaya mata pun sudah cukup sibuk. Namun jika selepas ini urusan kerjaya saya stabil, kalau ada rezeki anak saya tidak menolak,” kongsinya kepada Astro Gempak.

Apa yang pasti, kemanisan Siti Sarah dan suami, Shuib Sepahtu tidak dapat disangkal lagi malah peminat juga sentiasa menantikan perkongsian gambar dari pasangan ini dan siap ada yang menyatakan bahawa Siti Sarah sangat beruntung kerana mempunyai suami penyayang seperti Shuib. (rtky/s)


"Kami Bukan Antara Keluarga Selebriti Terkaya Di Malaysia"

Sering diangkat sebagai duta produk, ada yang mendakwa keluarga Awal Ashaari dan Scha al-Yahya antara keluarga selebriti terkaya di Malaysia lebih-lebih lagi dengan kehadiran anak perempuan mereka, Lara Alana. Bagaimanapun, Awal menafikan perkara berkenaan namun mengakui kombinasi mereka sebagai keluarga turut memberi kelebihan.

“Kami mungkin ada nilai tersendiri dan apabila digabungkan untuk membuat kemunculan, harga yang dibayar secara keseluruhan nampak mahal. Tetapi kadang-kala ada pihak hanya meminta satu publisiti, tetapi mendapat tiga sekali gus termasuk publisiti menerusi Instagram kami”

“Bagi saya nilai berkenaan setimpal dengan keperluan yang diminta oleh syarikat yang menawarkan peluang dan ia tidak semahal menaja kelab bola sepak,” jelasnya kepada MalaysiaKini mengenai dakwaan mereka antara keluarga yang terkaya di Malaysia.

Walaupun mereka sering dituduh menjual anak, Awal tidak pernah mengambil pusing dan enggan menolak rezeki yang diberikan selepas kehadiran cahaya mata pertama mereka itu. Malah dengan rezeki yang melimpah juga membuatkan mereka mampu memberikan yang terbaik buat Lara. (rkty/w)


Isteri Hamil Tiga Bulan, Keith Foo Bakal Bergelar Ayah

Tahniah diucapkan kepada pelakon, Keith Foo yang bakal bergelar bapa tidak lama lagi selepas isterinya, Kim Raymond disahkan hamil dengan usia kandungan memasuki tiga bulan. Seperti orang lain, Keith turut mengalami tempias alahan isterinya apabila beliau sering mengidam coklat.

“Secara tiba-tiba, saya mengidam coklat setiap hari. Walhal sebelum ini, saya tidak sukakan makanan manis-manis. Isteri pula lebih sukakan makanan masam seperti jeruk. Nasib baik berat badan saya tidak bertambah kerana masih bersenam.

“Namun, berita kehamilan ini adalah satu perjalanan dan pengalaman yang paling indah buat kami berdua,” katanya kepada portal My Artis yang teruja untuk menimang cahaya mata pertama mereka selepas mendirikan rumah tangga dua tahun lalu.

Sementara itu, Keith turut merancang untuk berehat seketika dari kerjaya seninya bagi memberikan tumpuan sepenuhnya terhadap kesihatan isteri. Apapun semoga kehadiran cahaya mata sulung mereka akan menambahkan lagi kebahagiaan dan keceriaan rumah tangga pasangan ini. (rkty/w)


Sari Yanti Akhirnya Luah Perasaan Pada Jep Sepahtu?

Tersenyum senyum jugalah ketika mengikuti Jep Sepahtu live di laman Instagram baru baru ini lebih lebih lagi apabila Sari Yanti turut serta meluahkan perasaannya ketika itu. Sama ada bergurau atau mungkin sedang kemaruk dilamun cinta, hanya empunya badan yang tahu.

Bagaimanapun, Jep sebelum ini pernah menyatakan bahawa dia selesa berkawan dengan Sari Yanti sekaligus memberikan harapan bergunung buat peminat agar pasangan ini akan bertemu jodoh satu hari nanti.

Selain itu, pasangan ini juga pernah beberapa kali memuatnaik gambar bersama dengan caption yang manis manis umpama memberi gambaran bahawa mereka kini sedang melalui fasa indah dalam perkenalan hati budi, cewah.

Apa pun, jika benar ada cinta yang terjalin di hati mereka, pastinya iringan doa peminat yang mahukan pasangan ini bahagia akan terus terucap. Bolehlah Jep sweet sweet macam Shuib juga selepas ini, tak gitu? (rtky/s)